title: Band-Maid

text: Tammikuussa 2017 he julkaisivat ensimmäisen täyspitkän albuminsa "Just Bring It". Sitä edelsi single "YOLO", joka julkaistiin 16. marraskuuta 2016. Yhtye esiintyi Taiwanissa kesäkuussa 2017 Golden Melody Awards festivaaleilla. Band-Maid tulkitsi Mucc-yhtyeen kappaleen "Honey" tribuuttialbumille "Tribute of Mucc -En-".


title: Band-Maid

text: Yhtyeen seuraava albumi nimeltään "World Domination" julkaistiin 14. helmikuuta 2018. Elokuussa yhtye lähti maailmankiertueelle, mukaan lukien keikalle Suomeen, Helsingin Nosturiin 14. marraskuuta.


title: Band-Maid

text: Band-Maid:in imago on lähtöisin Maid cafe-kahviloista, jollaisessa perustajajäsen Miku työskenteli Akihabarassa. Nöyrän palvelijan teemaan liittyen yhtye kutsuu fanejaan isänniksi(master) ja prinsessoiksi, lisäksi konsertit ovat tarjoiluja(servings).


title: Band-Maid

text:
Miku hakee inspiraatiota japanilaisesta enka-musiikista, Kanami pitää Carlos Santanasta, Akane on Deep Purple ja Maximum the Hormone fani, erityisesti jälkimmäisen naispuolisen rumpalin Naon, Misa pitää Smashing Pumpkins-yhtyeestä ja Jimi Hendrix:stä. Miku on rakastanut laulamista lapsesta lähtien ja kävi laulukoulua 2012, mutta aloitti kitaransoiton opiskelun seuraavana vuonna kun Band-Maid perustettiin. Saiki aloitti laulamisen 14-vuotiaana ja Band-Maid on hänen ensimmäinen yhtyeensä.
Kanami on soittanut klassista pianoa lapsesta lähtien ja aloitti kitaransoiton kun hän liittyi lukion bändikerhoon. Misa aloitti pianonsoiton noin 3-4 vuotiaana, ja soitti trumpettia, alttotorvea, kitaraa sekä lauloi ala-ja yläasteella. Akane soittaa rumpuja, pasuunaa ja pianoa.


title: Band-Maid

text: Akane ja Kanami esiintyvät vierailevina jäseninä yhtyeessä (karkeasti käännettynä "Riisikakku ja Juusto"), joka on osa Platinum Passport idoliryhmää Predia.


title: Birger Hallman

text: Oskar Birger Hallman (28. elokuuta 1851 Heinävesi – 26. joulukuuta 1936 Kuopio) oli suomalainen kauppaneuvos.


title: Birger Hallman

text: Hallman kävi koulunsa Savonlinnassa ja oli sitten kaksi vuotta apteekkioppilaana kunnes hän siirtyi kaupan alalle palvellen eri liikkeissä Kokkolassa ja Kuopiossa. Hallman perusti vuonna 1875 oman vähittäiskaupan Kuopioon. Kaupasta kehittyi ajan myötä yksi Kuopion merkittävimpiä tukkukauppoja ja Hallman laajensi liiketoimiaan myös teollisuuden puolelle. Hänellä oli Kuopiossa 1800-luvun lopulla mylly, sahalaitos ja tulitikkutehdas. Hallman omisti myös useita laivoja jotka liikennöivät Kuopiosta aina Tukholmaan ja Pietariin asti.


title: Birger Hallman

text: Hallman johti yritystään vuoteen 1914 saakka jolloin siitä muodostettiin osakeyhtiö "Birger Hallman Oy". Hän jatkoi yhtiön johtokunnan puheenjohtajana aina vuoteen 1936 saakka. Hallmanin seuraajaksi yhtiön johtoon tuli 1914 hänen poikansa Lauri Hallman.


title: Birger Hallman

text: Hallmanin yritysryhmään kuuluivat pääyhtiön lisäksi:


title: Birger Hallman

text: Hallman oli Kuopion kaupunginvaltuuston jäsenenä vuosina 1887–1889 ja 1902–1907 sekä rahatoimikamarin jäsenenä vuosina 1883–1885. Hän toimi Portugalin varakonsulina Kuopiossa vuosina 1891–1928, ja hän sai kauppaneuvoksen arvon vuonna 1910.


title: Le Mansin raitiotieliikenne

text: Le Mansin raitiotieliikenne on raitiotiejärjestelmä, jota käytetään Le Mansin alueella.


title: Le Mansin raitiotieliikenne

text: Kaupungin alkuperäinen raitiotieliikenne aloitti toimintansa vuonna 1897. Raitiotie toimi vuoteen 1947 asti, jonka jälkeen se lakkautettiin. Laajimmillaan verkosto koostui kolmesta raitiotielinjasta.


title: Le Mansin raitiotieliikenne

text: Kuusikymmentä vuotta alkuperäisen raitiotien lakkautuksen jälkeen kaupungin uusi raitiotie aloitti toimintansa reitillä, joka kulki Mainen yliopistolta etelään. Vuoden 2007 aikana linja pidennettiin kulkemaan Antarèsille asti.


title: Le Mansin raitiotieliikenne

text: Le Mansin toinen raitiotielinja avattiin vuonna 2014. Linjaa varten kaupunkiin rakennettiin 3,6 kilometriä uutta raitiotietä.


title: Sergi Enrich

text: Sergi Enrich Ametller (s. 26. helmikuuta 1990 Ciutadella, Menorca, Baleaarit) on espanjalainen jalkapalloilija. Hän edustaa Espanjan Primera Divisiónissa pelaavaa Eibaria ja on pelipaikaltaan hyökkääjä.


title: Sergi Enrich

text: Enrich on jalkapalloseura Real Club Deportivo Mallorcan junioriakatemian kasvatti. Hän teki ensiesiintymisensä seuran edustusjoukkueessa 24. tammikuuta 2010 ottelussa Espanyolia vastaan. Ammattilaisuransa ensimmäisen kauden 2009–2010 hän vietti kuitenkin pääosin seuran reservijoukkueessa, joka pelasi maan kolmanneksi korkeimmalla sarjatasolla Segunda División B:ssä.


title: Sergi Enrich

text: Kauden 2011–2012 Enrich pelasi lainasopimuksella Recreativo de Huelvassa toiseksi korkeimmalla sarjatasolla Segunda Divisiónissa. Seuraavan kauden 2012–2013 hän vietti niin ikään lainalla, tällä kertaa Alcorcónissa.


title: Sergi Enrich

text: Kesällä 2013 Enrich teki kaksivuotisen sopimuksen Numancian kanssa. 20. joulukuuta 2013 hän onnistui maalinteossa kahdesti 6–6-tasapeliin päättyneessä ottelussa Lugoa vastaan.


title: Sergi Enrich

text: 12. heinäkuuta 2015 Enrich siirtyi kaksivuotisella sopimuksella baskiseura Eibariin.


title: Batagaikan kraatteri

text: Batagaikan kraatteri on Venäjällä Pohjois-Siperiassa Batagain lähellä sijaitseva maan vajoama, joka on syntynyt ikiroudan sulamisesta. Batagai-joki on Jana-joen sivuhaara. Lähin asuttu kylä on 5 km:n päässä sijaitseva Ese-Haija. Kraatteri on kilometrin pituinen ja 80 m syvä. Se levenee ajoittain jopa 30 metriä vuodessa. Batagaikan kraatteri syntyi jo 1960-luvulla, kun seudun metsä hakattiin pois. Puut eivät enää varjostaneet maata. Niinpä Aurinko pääsi lämmittämään maan pintaa. Myös niiden haihdutuksen viilentävä vaikutus hävisi. Maa lämpeni, ja ikirouta suli. Valtavan kuopan reunalla näkyy hyvin vanhoja kerrostumia. Kuopasta on löydetty muun muassa jääkaudella kuolleiden eläinten ruumiita ja puiden jäänteitä.


title: Joki tulvii

text: Joki tulvii ("Wild River") on yhdysvaltalainen elokuva vuodelta 1960. Elia Kazanin ohjaaman melodraaman pääosissa nähdään Montgomery Clift ja Lee Remick.


title: Joki tulvii

text: Clift esittää valtion virkamiestä Chuck Gloveria, joka yrittää taivutella iäkästä Ella Garthia (Jo Van Fleet) perheineen myymään joen keskellä sijaitseva saarensa ja muuttamaan muualle. Seudulle ollaan rakentamassa suurta patoa, joka toisi työtä ja sähköä laman kourissa olevalle köyhälistölle ja lopettaisi samalla joen tuottamat tuhoisat tulvat. Ella ei kuitenkaan muista asukkaista poiketen suostu myymään patoaltaan alle jääviä maitaan. Häntä taivutellessaan Glover joutuu eteläisten asenteiden välikappaleeksi, ja samalla hänen ja Ellan lapsenlapsen Carolin (Lee Remick) välille kehkeytyy romanssi.


title: Super Stardust HD

text: Super Stardust HD on suomalaisen Housemarquen peli PlayStation 3 alustalle. Peli on uudelleentehty "remake" versio aiemmasta Super Stardust pelistä.


title: Super Stardust HD

text: Peli on julkaistu japanissa nimellä Star Strike HD.


title: Super Stardust HD

text: "HD"-sarjan peliin on myös julkaistu jatko-osia:


title: Super Stardust HD

text: "HD"-sarjan pelit on julkaistu PlayStation Network (PSN) palvelussa.


title: Signé Charlotte

text: Signé Charlotte on vuonna 1985 ensi-iltansa saanut Caroline Huppertin ohjaama ja käsikirjoittama ranskalainen draamaelokuva, jonka pääosia näyttelevät Isabelle Huppert, Niels Arestrup ja Christine Pascal. Elokuvan käsikirjoittajina olivat Caroline Huppertin lisäksi myös Luc Béraud ja Joëlle Goron. Adolphe Viezzi oli elokuvan tuottajana.


title: Signé Charlotte

text:
Kun nuoren poplaulajan, Charlotten (Isabelle Huppert), Bernard-niminen rakastaja löydetään murhattuna, hän etsii turvaa entisen miesystävänsä, Mathieun (Niels Arestrup), luota. Mathieu kuitenkin asuu nykyään Christine-nimisen (Christine Pascal) opettajan kanssa, joka paheksuu Charlotten tunkeutumista heidän elämäänsä.
"Signé Charlotten" kuvaukset alkoivat 25. heinäkuuta 1984. Elokuva kuvattiin Ranskassa, ja sen tuotantoyhtiöinä olivat Les Films de la Tour ja FR3 Cinéma.


title: Signé Charlotte

text: "Signé Charlotte" sai ensi-iltansa Ranskassa 20. helmikuuta 1985 ja oli Parafrance Filmsin teatterilevittämä. Elokuva keräsi Ranskassa teatterikierroksensa aikana 90 211 katsojaa.


title: Mobile World Congress

text: Mobile World Congress (lyhyemmin MWC) on vuosittain Espanjassa järjestettävä mobiilialan messutapahtuma. Siellä valmistajat esittelevät uusia käyttöjärjestelmiä, puhelimia ja taulutietokoneita. MWC-messut järjestetään yleensä helmikuussa, mutta joskus messut järjestetään vasta maaliskuun alussa. Aluksi messut tunnettiin nimellä "GSM World Congress" ja myöhemmin nimellä "3GSM World Congress". Vuoteen 2003 asti messut järjestettiin Cannesissa, mutta vuonna 2006 tapahtuma siirtyy Barcelonaan. MWC-messut järjestetään Barcelonassa vuoteen 2023 asti.


title: Suomen liikennealan museot

text: Suomen liikennealan museot ovat joko valtakunnallisia erikoismuseoita tai paikallisia matkailukohteita.


title: Nokia 3310 (2017)

text: Nokia 3310 on suomalaisen HMD Globalin helmikuussa 2017 esittelemä matkapuhelin. Se on värinäytöllinen versio alkuperäisestä vuonna 2000 julkaistusta Nokia 3310 -puhelimesta.


title: Nokia 3310 (2017)

text: Evan Blass uutisoi 13. helmikuuta 2017, että HMD Global aikoo julkistaa uudistetun version Nokia 3310 -puhelimesta. Uusi Nokia 3310 julkaistiin 26. helmikuuta 2017 Mobile World Congress -messuilla. HMD Global julkaisi sen aivan esityksensä lopussa. Nokia 3310 jätti HMD:n muut puhelinjulkistukset varjoonsa.


title: Nokia 3310 (2017)

text: Vuonna 2017 julkaistu Nokia 3310 muistuttaa ulkoisesti melko paljon alkuperäistä Nokia 3310 -puhelinta, mutta on sitä pyöreämpi ja ohuempi. Uudesta Nokia 3310:sta on neljä värivaihtoehtoa: mattapintainen harmaa, mattapintainen sininen, kiiltävä punainen ja kiiltävä keltainen. Nokia 3310 sisältää värinäytölle optimoidun Snake Xenzia -matopelin ja Nokia tunen. Siinä on alkuperäistä Nokia 3310:aa isompi 2,4 tuuman LCD-näyttö, jonka tarkkuus on 320 × 240 pikseliä. Puhelimessa on alkuperäisestä Nokia 3310:sta poiketen myös kahden megapikselin resoluutiolla ja LED-salamavalolla varustettu takakamera. Siinä on FM-radio ja MP3-soitin. Uudessa Nokia 3310:ssa on 1 200 milliampeeritunnin vaihdettava akku. Puhelimen puheaika on 22,1 tuntia ja valmiusaika kuukauden. Akku riittää FM-radion kuuntelussa 39 tuntia ja mp3-kuuntelussa 51 tuntia.


title: Nokia 3310 (2017)

text: Nokia 3310:n suositushinta oli julkaisun aikoihin 49 euroa. Se tulee saataville vuoden 2017 toisella vuosineljänneksellä yli 120 maassa. Nokia 3310 valmistetaan Foxconnin tehtailla.


title: Nokia 3310 (2017)

text: Nokia 3310:n perusversiossa käytössä oleva Series 30+ on MediaTek-yhtiöltä lisensoitu ohjelmistoalusta ja käyttöliittymä, joka ei liity Nokian aiempaan Series 30 -alustaan. Series 30+ mahdollistaa internetselaimen käytön puhelimessa.


title: Nokia 3310 (2017)

text: Nokia 3310 otettiin vastaan innostuneesti. Puhelimesta tehtiin paljon ennakkotilauksia. Sitä haettiin julkaisun aikaan mobiililaitteisiin keskittyneeltä GSMArena-sivustolta eniten. Joissakin arvioissa Nokia 3310 nähtiin väliinputoajana, joka ei ole ulkomuotonsa puolesta tarpeeksi retro nostalgianälkäisille eikä ominaisuuksiensa puolesta tarpeeksi hyvä ensimmäistä puhelintaan ostaville. Monet jäivät kaipaamaan puhelimelta esikuvan kaltaisia kestävyysominaisuuksia. Io-techin tiedustellessa HMD Globalin edustajalta uuden 3310:n pudotuskestävyyttä, tämä ei halunnut antaa vanhan 3310:n kaltaisia lupauksia.


title: Nokia 3310 (2017)

text: Puhelimet mahdollisuudet arvioitiin suuriksi Intiassa, jossa myydyistä puhelimista Nokia 3310:n julkaisun aikaan noin 70 prosenttia oli halpoja peruspuhelimia. Nokian brändi oli yhä Nokia 3310:n julkaisun aikaan Intiassa arvokas yli 30-vuotiaiden keskuudessa ja Nokialla oli maassa hyvä jälleenmyyntiverkosto.


title: Nokia 3310 (2017)

text: 28. syyskuuta 2017 HMD Global esitteli Nokia 3310:stä 3G-version, jonka myynti alkoi Suomessa 10. lokakuuta 2017. Nokia 3310 3G-versiossa on käytössä Java Powered Feature OS.


title: Tamara Popova-Veltcheva

text: Tamara Popova-Veltcheva on entinen suomalainen balettitanssija ja baletin opettaja. Hänen sukujuurensa isän puolelta ovat venäläiset ja äidin suomalaiset. Balettiopinnot hän aloitti Herttoniemessä Nina Forsmanin balettikoulussa, ja myöhemmin hän siirtyi Kansallisbaletin balettikouluun. Hänen uransa balettitanssijana Kansallisbaletissa alkoi vuonna 1964 ylioppilaskirjoitusten suorittamisen jälkeen. Vuonna 1968 Tamara sai Kansallisbaletissa ensimmäisen tärkeän roolinsa "Giselle"-baletin toisena naispääosana, minkä jälkeen hän sai useampia pienempiä sooloja eri balettituotannoissa. Elsa Sylversterssonin tultua Kansallisoopperaan hän antoi Tamaralle isopmia rooleja, kuten Tuhkimon, Tuhkimon sisarpuolen, Joutsenlammen kuningattaren ja joutsenen.


title: Tamara Popova-Veltcheva

text: Tamara oli naimisissa Bulgarialaissyntyisen balettitanssija- ja balettimestari Marin Veltchevin (1942–2012) kanssa. Yhdessä he perustivat Vantaan Lapsibaletin vuonna 1983.


title: Kasperi Torikka

text: Kasperi Torikka (s. 8. huhtikuuta 1999 Ristiina) on suomalainen jääkiekkopuolustaja, joka edustaa SM-liigajoukkue Saimaan Palloa. Hän pelannee lähinnä seuran A-nuorissa.


title: Kasperi Torikka

text: Torikka on Mikkelin Jukureiden kasvatti. Hän siirtyi 15-vuotiaana Saimaan Pallon C-nuoriin kaudeksi 2014–2015. Torikka oli C-nuorten SM-sarjan runkosarjassa joukkueen tehokkain puolustaja tehoilla 3+20=23. Kaudella 2015–2016 hän oli SaiPan B-nuorten tehokkain puolustaja tehoilla 3+15=18.


title: Kasperi Torikka

text: Ensimmäisellä A-juniorikaudellaan 2016–2017 Torikka oli SaiPan eniten maaleja tehnyt puolustaja Petrus Pietiläisen kanssa. Hän debytoi samalla kaudella myös seuran SM-liigajoukkueessa. Torikka teki liigadebyyttinsä 28. helmikuuta 2017 Porin Ässiä vastaan. Vain 17-vuotiaalle Torikalle avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Hän sai ottelussa jääaikaa 14.41 minuuttia. Torikka pelasi SM-liigassa neljä runkosarjaottelua ilman tehopisteitä.


title: Kasperi Torikka

text: Maaliskuussa 2017 Torikka teki SaiPan kanssa kaksivuotisen SM-liigasopimuksen. Hän pelasi kaudella 2017–2018 liigassa kolme runkosarjaottelua.


title: Foxy Shazam

text: Foxy Shazam on yhdysvaltalainen rockyhtye, joka perustettiin Cincinnatissa vuonna 2004. Yhtye oli aktiivinen vuoteen 2014 asti, jolloin se keskeytti.


title: Foxy Shazam

text: Yhtyeen nimen väitetään olevan laulaja Eric Nallyn lukiossa käytetty erikoiskielinen ilmaisu hienoille kengille. Heinäkuussa 2012 yhtyeen jäsenet Aaron McVeigh ja Alex Nauth kertoivat haastattelussa, että yhtyeen nimi ei tarkoita hienoja kenkiä.


title: Rosina Lavonius

text: Sofia Rosina Lavonius (o.s. "von Haartman" 27. kesäkuuta 1821 Turku – 11. tammikuuta 1890 Tukholma) oli suomalainen seurapiirikaunotar ja Venäjän Tukholman pääkonsulin, myöhemmin Oulun läänin kuvernöörin, Alexander Lavoniuksen puoliso. Hän toimi yleisenä seppeleensitojattarena Helsingin yliopiston 200-vuotispromootion kunniaksi pidetyssä vuoden 1840 riemujuhlassa.


title: Rosina Lavonius

text: Rosina von Haartman oli yleisenä seppeleensitojattarena Helsingin yliopiston vuonna 1840 järjestetyssä 200-vuotispromootiossa, jossa hänet oli valittu filosofisen tiedekunnan promootioon sitomaan maisterien seppeleet. Tämä tilaisuus vakiinnutti hieman aikaisemmin alkaneen tavan, jossa merkittävän professorin tai muun merkkihenkilön nuori tytär toimi juhlien kuningattarena. Tämä oli alkua naisten osallistumiselle promootioperinteeseen.


title: Rosina Lavonius

text: Hän solmi avioliiton itseään 19 vuotta vanhemman Alexander Lavoniuksen kanssa vuonna 1842 Tukholmassa. Pariskunta muutti vuonna 1847 Tukholmasta Ouluun, kun Alexander Lavoniuksesta tuli Oulun läänin kuvernööri. Kuvernöörinä keskinkertainen Alexander Lavonius aateloitiin 1855. Alle 20-vuotiaana kuolleen esikoispojan lisäksi pariskunta sai kolme tytärtä.


title: Rosina Lavonius

text: Lavonius sai promootiossa merkittäviä elinikäisiä ystäviä kollegineuvos Jakov Grotista ja promootiossa kunniatohtoriksi vihitystä Pietarin yliopiston rehtorista, todellisesta valtioneuvoksesta Pjotr Pletnevistä. Grot omisti hänelle "Norrskenet" ('Revontulet') -nimisen runon ja teki hänestä siluettikuvan.


title: Rosina Lavonius

text: Kuvernöörin erottua palveluksesta Lavoniukset muuttivat Oulusta takaisin Tukholmaan. Puolisonsa kuoltua vuonna 1875 Rosina Lavonius asui vielä myös Oulussa. Hän kuoli vuonna 1890 Tukholmassa 69 vuoden ikäisenä.


title: Rosina Lavonius

text: Rosina Lavoniuksen vanhemmat olivat kirurgian ja lapsenpäästöopin professori, lääkintöhallituksen ylijohtaja Carl Daniel von Haartman ja hänen ensimmäinen puolisonsa Maria Helena Rosina Franzén.


title: Rosina Lavonius

text: Rosina Lavoniuksen puoliso Alexander Lavonius oli Venäjän Tukholman pääkonsuli, josta sittemmin tuli valtioneuvos ja Oulun läänin kuvernööri. Heidän lapsiaan olivat:Rosinan setä oli talouspoliitikko Lars Gabriel von Haartman. Hänen äitinsä isä oli runoilija ja piispa Frans Mikael Franzén.


title: Naselli

text: Naselli on ilma-aluksen rungosta ja siivistä erillinen osa, johon voidaan asentaa esimerkiksi moottoreita, polttoainesäiliöitä tai muita varusteita. Nasellilla on useita tehtäviä: se suojaa sen sisälle asennettuja osia ja vähentää niistä aiheutuvaa aerodynaamista vastusta. Naselli-nimitystä on käytetty myös joidenkin ilma-alusten, kuten ilmalaivojen ja joidenkin epätyypillisten lentokoneiden matkustamoista ja ohjaamoista.


title: Naselli

text: Moottorinasellit voivat ohjata voimalaitteelle tulevaa ilmavirtaa ja vähentää moottorimelua. Naselleihin voidaan myös asentaa suihkujarru, jota voidaan käyttää lentokoneen hidastamiseen ja ohjaamiseen laskeutumisen yhteydessä.


title: Naselli

text: Nasellin etymologinen alkuperä on muinaisranskan pientä venettä tarkoittavassa "nacele"-sanassa, joka tulee vulgaarilatinan "naucella" ja myöhäisantiikin latinan "navicella" sanoista, jotka tarkoittivat ”pientä laivaa”.


title: Naselli

text: Naselliksi kutsutaan myös tuulivoimalan turbiinin konehuonetta.


title: Kenny Handkammer

text: Kenny Handkammer on brittiläinen Tesla Motors yrityksen palvelupuolen johtaja ja entinen Formula 1 -tallien työntekijä. Handkammer työskenteli uransa aikana Benettonilla 1990-luvulla ja myöhemmin Renaultilla ja Red Bullilla. Red Bullilla Handkammer työskenteli päämekaanikkona vuodesta 2006 lähtien. Hän jätti tallin lokakuun alussa ennen vuoden 2014 Japanin GP:tä.


title: Kenny Handkammer

text: Vuoden 2010 Espanjan GP:ssä Handkammer otti vastaan palkintokorokkeella voittaneen valmistajan palkinnon Mark Webberin voitettua kilpailu.


title: Kenny Handkammer

text: Huhtikuussa 2015 Handkammer nimettiin sähköautoja valmistavan Tesla Motors yrityksen palvelupuolen johtajaksi.


title: SimCity

text: SimCity on Maxisin kehittämä kaupunginrakennuspelien sarja.


title: SimCity

text: Sarjan ensimmäinen peli "SimCity" on aloittanut sekä "SimCity"-pelin sarjan että Maxisin Sim-pelin sarjan, johon kuuluvat muun muassa "SimAnt" ja "SimEarth".


title: SimCity

text: Pelisarja on ensimmäisiä kaupunginrakennuspelejä.


title: World (Linditan kappale)

text: World on kosovonalbanialaisen laulaja Linditan esittämä kappale, jolla hän edusti Albaniaa vuoden 2017 Eurovision laulukilpailussa. Lindita voitti kappaleen albaniankielisellä versiolla ”Botë” Festivali i Këngësin 55. tuotantokauden. Voittonsa jälkeen hän ilmoitti, että kappaleen esityskieli vaihdetaan englanniksi, jolloin nimeksi tuli World.


title: World (Linditan kappale)

text: Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 76 pistettä, jäi sijalle 14 eikä päässyt finaaliin.


title: Harmaatoko

text:
Harmaatoko ("Lophoceros nasutus") on sarvinokkien heimoon kuuluva lintu. Sitä tavataan Arabian niemimaalla ja Saharan eteläpuolisessa Afrikkassa seuraavissa maissa: Angola, Benin, Botswana, Burkina Faso, Burundi, Kamerun, Keski-Afrikan tasavalta, Tsad, Kongon demokraattinen tasavalta, Norsunluurannikko, Eritrea, Etiopia, Gambia, Ghana, Guinea, Guinea-Bissau, Kenia, Liberia, Malawi, Mali, Mauritania, Mosambik, Namibia, Niger, Nigeria, Ruanda, Saudi Arabia, Senegal, Sierra Leone, Somalia, Etelä-Afrikka, Etelä-Sudan, Sudan, Swazimaa, Tansania, Togo, Uganda, Jemen, Sambia, Zimbabwe. Lisäksi sitä tavataan Egyptissä vaelluslintuna.
Kannan suuruutta ei ole määritetty, mutta laji on levinnyt laajalle ja on yleinen. Kanta arvioidaan vakaaksi, koska ilmeisiä uhkia ei ole.


title: Harmaatoko

text: Sen elinaluetta ovat pääasiassa kuivat metsät ja savannit mutta myös kosteat metsät ja arot.


title: Sebu Kuhlberg

text: Sebastian "Sebu" Kuhlberg (s. 24. tammikuuta 1974 Helsinki) on entinen suomalainen olympiatason lumilautalilija. Hän osallistui Naganon talviolympialaisiin lumikourussa vuonna 1998 sijoittuen seitsemänneksi eli parhaana Suomen miehistä. Kisan voitti Sveitsin Gian Simmen. Toki Minna Hesso oli naisten puolella kuudes. Tämä oli ensimmäinen kerta kun lumilautailu oli olympialajina. Sebu Kuhlberg oli ensimmäinen suomalainen yhdessä Aleksi Vannisen kanssa, jotka saivat tallisopimuksen lajissaan vuonna 1993. Kuhlberg on esiintynyt Kurt Millerin ja Peter Speekin dokumenttielokuvassa Fifty vuodelta 1999. Elokuva kertoo hiihtourheilusaavutuksista.


title: VxWorks

text: VxWorks on kaupallinen reaaliaikainen käyttöjärjestelmä (RTOS), jota kehittää yhdysvaltalainen Wind River Systems.


title: VxWorks

text: Käyttöjärjestelmä tukee moniprosessointia: asymmetristä moniprosessointia (AMP) ja symmetristä moniprosessointia (SMP). Siitä on julkaistu 64-bittinen versio vuonna 2011. Se käyttää ennakoivaa moniajoa ja Round-Robin -vuoronnusta.


title: VxWorks

text: Qt kehitysalusta tukee VxWorks-alustaa.


title: VxWorks

text: Käyttöjärjestelmä tukee 32- ja 64-bittisiä suorittimia:Käyttöjärjestelmä on käytössä mm. Nasan Curiosity-mönkijässä.


title: Series 30+

text: Nokia Series 30+ (lyhyemmin "Series 30+" tai "S30+") on MediaTekin kehittämä ohjelmistoalusta ja käyttöliittymä, jota käytetään Nokia-brändätyissä mobiililaitteissa. Nokian lisäksi Microsoft Mobile ja HMD Global ovat käyttäneet Series 30+ -käyttöjärjestelmää puhelimissaan. Series 30+ ei liity mitenkään Nokian aiempaan Series 30 -käyttöjärjestelmään. Series 30+ ei tue Java ME -sovelluksia.


title: Inhumans

text: Inhumans on yhdysvaltalainen televisiosarja, joka perustuu Marvel Comicsin sarjakuvissa esiintyvään epäinhimillisten rotuun. Sarja sijoittuu Marvel Cinematic Universeen (MCU) ja jakaa tarinallisen jatkumon sen elokuvien ja muiden televisiosarjojen kanssa. Sarjan tuottavat ABC Signature Studios ja Marvel Television, Scott Buckin toimiessa sarjan showrunnerina.


title: Inhumans

text: Sarja keskittyy Mustaan Salamaan, jota esittää Anson Mount, sekä muihin Epäinhimillisten kuningasperheen jäseniin. Marvel Studios alkoi kehittää elokuvaa epäinhimillisistä vuonna 2011 ja se julkistettiin lokakuussa 2014 yhtenä kolmannen vaiheen elokuvista, ensi-illan ollessa suunniteltuna vuoden 2018 marraskuulle. Rotu esiteltiin MCU:hun alun perin televisiosarjan "S.H.I.E.L.D. Agentit" toisella tuotantokaudella ja huhtikuussa 2016 elokuva poistettiin julkaisuaikataulusta. Sarja julkistettiin marraskuussa ja se kuvattiin osittain Imax-kameroilla. Sen on tarkoitus olla myös ensimmäinen televisiosarja, joka saa ensiesityksensä Imax-teattereissa. Buck liittyi sarjan tuotantoon seuraavan kuukauden aikana. Mount valittiin rooliinsa helmikuussa 2017 ja sarjan muita päänäyttelijöitä ovat Serinda Swan, Ken Leung, Eme Ikwuakor, Isabelle Cornish, Ellen Woglom ja Iwan Rheon. Kuvaukset alkoivat Naval Air Station Barbers Pointissa, Kalaeloalla, Havaijilla, maaliskuussa 2017 ja päättyivät kesäkuussa 2017.


title: Inhumans

text: "Inhumansin" kaksi ensimmäistä jaksoa esitettiin Imax-teattereissa 1. syyskuuta 2017 alkaen noin kahden viikon ajan, ennen kuin sarjan esittämistä ABC:llä 29. syyskuuta alkaen. Sarja sai negatiivisen vastaanoton ja sen katsojaluvut jäivät alhaisiksi. Toukokuussa 2018 ABC ilmoitti, ettei sarjaa tulla jatkamaan.


title: Inhumans

text: Vallankaappauksen jälkeen, Epäinhimillisten kuningasperhe pakenee Kuuhun kätketystä Attilanin kaupungista Havaijille missä heidän on pelastettava itsensä ja koko maailma.


title: Inhumans

text: Lukkoleuka, Kristallin apurina toimiva teleporttaava koiramainen olento on toteutettu tietokonegrafiikalla.


title: Inhumans

text: Epäinhimillisiin perustuvan elokuvan mainittiin olevan kehityksessä maaliskuussa 2011 julkaistussa kaupparaportissa. Lokakuussa 2014 Marvel Studios julkisti virallisesti elokuvan yhtenä Marvel Cinematic Universen kolmannen vaiheen elokuvista, alkuperäisenä ensi-iltapäivämääränään 2. marraskuuta 2018. Tuottaja Kevin Feige sanoi, ”Uskomme, että epäinhimilliset voivat olla tuotesarja tai tuotesarjojen sarja. Heillä on tusinoittain voimia ja hämmästyttävä sosiaalinen rakenne. Marvel Cinematic Universen 20. elokuvan myötä halusimme jatkaa sen hiomista, että mistä siinä universumissa on kysymys.” Joulukuussa epäinhimilliset esiteltiin televisiosarjan "S.H.I.E.L.D. Agentit" toisella tuotantokaudella, jolloin alkoi tarinaosio, joka toistui sarjan edetessä. Huhtikuussa 2016, elokuva poistettiin virallisesti Marvelin julkaisuaikataulusta, vaikka sitä ei suoranaisesti peruttu. Elokuvan perumisen jälkeen, Jed Whedon, "S.H.I.E.L.D. Agenttien" vastaava tuottaja ja showrunner, huomautti, että sarjalla oli ”hieman enemmän vapautta” ja että ”se voisi käsitellä lajia hieman enemmän” neljännellä kaudella, lisäten mahdollisesti joitain ”klassisia” epäinhimillisiä.


title: Inhumans

text: Toukokuussa 2016, ABC:n lopetettua "Agent Carter" ja peruttua "Most Wanted", ABC Entertainmentin puheenjohtaja Channing Dungey sanoi Marvelin ja ABC etsivät ideoita ”sarjoille, jotka olisivat hyödyllisiä molemmille tuoteryhmille”. Marraskuussa, Feige sanoi, että ”"Inhumans" tulee varmuudella toteutumaan. En tiedä milloin. Luulen sen toteutuvan televisioon. Ja kun pääsemme neljänteen vaiheeseen, se voisi toteutua elokuvana." Pian tämän jälkeen, Marvel Television ja Imax Corporation julkistivat televisiosarjan nimellä "Marvel's The Inhumans", joka tuotetaan yhteistyössä ABC Studiosin kanssa ja esitetään ABC-kanavalla; Marvel Studios päätti, että hahmot sopisivat paremmin television, ja että sarja olisi parempi vaihtoehto kuin yrittää sovittaa useita suunniteltuja elokuvasarjoja studion muihin elokuvasarjoihin. Sarjan ei kuitenkaan ollut tarkoitus olla uudistettu versio elokuvasta, eikä myöskään "S.H.I.E.L.D. Agenttien" spin-off, ja sijoittuu osittain Kuuhun. Joulukuussa Scott Buckin, Marvelin Netflix-sarjan "Iron Fist" showrunnerin, paljastettiin tulevan toimimaan myös "Inhumansin" showrunnerina. Sarjan vastaaviin tuottajiin kuuluvat myös Jeph Loeb ja Jim Chory.


title: Inhumans

text: Imax toimii yhtenä sarjan rahoittajista, mikä on ensimmäinen kerta, kun niin on televisiosarjojen kanssa tehty, kustantaen täysin kahden ensimmäisen jakson toteuttamisen. Imax oli alun perin ehdottanut Marvelilla sopimusta "Game of Thronesin" viidennen kauden viimeisten jaksojen onnistuneen Imax-esityksen jälkeen vuonna 2015. Tämän sopimuksen ansiosta Marvelin oli mahdollista käyttää "Inhumansin" toteuttamiseen enemmän rahaa kuin yhteenkään muista televisiosarjoista, erityisesti visuaalisten efektien osalta, joita oli kritisoitu erityisesti "S.H.I.E.L.D. Agenttien" osalta. ABC toivoi myös, että yhteistyö Imaxin kanssa vetäisi puoleensa suurempaa yleisöä kuin edelliset Marvel-sarjat, niin kuin ”jännityksen nostattamista, laajasti katsottuja sarjoja” kuten Marvelin Netflix-sarjat, ja tuovan ehkä lisää katsojia "S.H.I.E.L.D. Agenteille", mikäli jatkettaisiin viidennelle tuotantokaudelle televisiokaudella 2017–2018. Ben Sherwood, Disney–ABC Television Groupin puheenjohtaja, kuvaili sopimusta ”nelinkertaiseksi voitoksi—voitoksi Imaxille, voitoksi Marvelille, voitoksi ABC Studiosille ja voitoksi ABC:lle sarjan esittämiseksi innovoivalla tavalla ja huomion saamiseksi” vilkkaalti kasvaneella makkinalla alkuperäissarjojen suhteen.


title: Inhumans

text: Syyskuuhun 2017 mennessä Buck ja sarjan työryhmä ”[tiesivät] pääpiirteittäin, mihin sarjan kolme ensimmäistä tuotantokautta etenisivät”, Buckin huomauttaessa, että ”aina on paikkoihin, mihin mennä” ja viedä eri perheenjäseniä. Hän sanoi myös, että oli tietty ajankohta, jolloin alkaa työstää toista tuotantokautta. Nellie Andreeva of "Deadline Hollywoodin" Andreeva Nellie piti sarjaa ”pettymyksellisenä” ja piti sarjaa ”kuolleena” maaliskuusta 2018 alkaen. 11. toukokuuta ABC virallisesti julisti lopettavansa "Inhumansin" yhteen ainoaan tuotantokauteen.


title: Inhumans

text: Helmikuun 2017 lopussa Iwan Rheon valittiin näyttelemään Maximusta. Pian sen jälkeen Anson Mount valittiin näyttelemään Mustaa Salamaa. Maaliskuun alussa julkistettiin sarjan muut näyttelijät. Serinda Swan näyttelee Meduusaa, Ken Leung Karnakia, Eme Ikwuakor Gorgonia, Isabelle Cornish Kristallia, Mike Moh Tritonia, Sonya Balmores kuninkaallisen vartioston johtaja Aurania ja Ellen Woglom Louise Fisheria, Callisto Aerospace Control Centerin työntekijää, jota kiehtovat Kuu ja avaruus.


title: Inhumans

text: "Inhumansin" kuvaukset alkoivat Honolulun keskustassa 5. maaliskuuta 2017, Kuvaukset tulevat myös sijoittumaan Kalaeloaan Naval Air Station Barbers Pointin käytöstä poistetulle lentokentälle. Ensimmäiset kaksi jaksoa tullaan kuvaamaan Imax-digikameroilla Imax-näkymän mukauttamista varten. Tärkeät toimintakohtaukset muista jaksoista kuvataan samalla teknologialla sarjan visuaalisen laadun tehostamiseksi. Kuvaukset päättyivät 12. kesäkuuta.


title: Inhumans

text: ABC, Marvel ja Imax päättivät toteuttaa "Inhumansin" Havaijilla osavaltion verokannustimien vuoksi ja koska Disneyllä ja ABC:llä oli osavaltion kanssa vahva suhde edellisten projektien jäljiltä. Mutta saarten ainoan studion, Hawaii Film Studion, ollessa käytössä ohjelman "Havaiji 5-0" tuotantoa varten, projektille oli rakennettava uudet studiotilat. Hawaii State Film Office oli kiinnostunut muuttamaan Naval Air Station Barbers Pointin entisen lentotukikohdan kuvausstudioksi, ja vuoden 2017 alussa Navy Region Hawaii oli vuokrannut tilat Department of Business, Economic Development and Tourismilta, joka alivuokrasi bleased rakennukset sarjan tuotannolle, sallien tuotannon aloittaa jälkiasennukset entisen lentokentän muuttamiseksi tuotantolaitokseksi. "Inhumansin" odotettiin luovan satoja uusia työpaikkoja, ja tuovan vuodessa osavaltion taloudelle 80-100 miljoonaa dollaria. Jean Higgins, joka työskenteli Havaijilla aiemmin "Lostin" parissa vastaavana tuottajana, toimii "Inhumansin" tuottajana.


title: Inhumans

text: "S.H.I.E.L.D. Agenttien" visuaalisista efekteistä vastaava Mark Kolpack ilmoitti, ettei ole mukana "Inhumansin" efektien toteuttamisessa keskittyäkseen "S.H.I.E.L.D.:iin", vaikka rotu esiteltiin kyseisessä sarjassa. Sen sijaan tämän sarjan visuaalisten efektien päävastaavana toimi Eric Grenaudier, seitsemän visuaalisten efektien studion työstäessä sarjaa. Monet efekteistä olivat Digital Median toteuttamia. Buck huomautti, että Meduusan hiukset olivat hyvin monimuktianen prosessi ja ”vaati paljon aikaa jälkituotannossa saada kyseinen efekti toimiaan”, Grenaudierin lisätessä, että Lukkoleuan luominen ja Attilan kaupunki olivat myös sarjan suurimpia haasteita. Hän sanoi tiimin yrittäneen luoda efektit, jotka kestäisivät IMAX-näytöllä ja vastaisivat MCU-elokuvia, mutta televisiobudjetilla ja -aikataululla.


title: Inhumans

text: Lukkoleuan loi Double Negative, jota Roel Reiné kutsui ”parhaaksi taloksi olentojen luomiseen”. Oikeankokoista lavastetta käytettiin auttamaan ohjaajia määrittelemään Lukkoleuan näkymiskohdat kuvissa sekä auttamaan näyttelijöiden kanssakäymisessä hahmon kanssa, kun taas 360 asteen kameraa käytettiin auttamaan tietokoneanimoidun version valaisemisessa. Double Negative aloitti Lukkoleuan toteuttamisen helmikuun 2017 alussa, alkaen suunnitella hahmon lopullisen ulkomuodon, karkeaksi ja yksinkertaiseksi versioksi, joka voidaan lisätä valmiisiin toimintakohtauksiin. Marvel antoi hyväksynnän Lukkoleuan lopulliselle ulkomuodolle huhtikuussa 2017, sarjan viidennen jakson kuvausten aikana, Double Negativen luodessa digitaalinen malli täydentämään ”animaatiot, lihakset ja tekstuurit”. Grenaudier Lukkoleuan ”tulevan olemaan kuvalisesti aito ja olemaan vuorovaikutuksessa monissa ympäristöllä varustetuissa kohtauksissa, monien ihmisten aikoessa leikkiä tai kosketella häntä—sitä on selvästi tehty elokuvissa. En puhu "Piin elämästä", mutta yrittämisestä [tehdä] se episodisella aikataululla ja televisiobudjetilla, se nostaa palkin melko korkealle.” Reiné halusi Lukkoleuan teleporttauseffektin olevan "jotenkin todella orgaaninen", ja teki luonnoksia esitelläkseen ”idean siitä miten Lukkoleuka voitaisiin orgaanisesti hajottaa hiekkatuuleksi”, mitä Buck ja Marvel kumpikin rakastivat. Myöhemmin raportoitiin, että Lukkoleuan toteuttamisen kalliin hinnan vuoksi, tultaisiin myöhemin poistamaan sarjasta.


title: Inhumans

text: Vuoden 2017 San Diego Comic-Con Internationalissa Loeb julkisti "Jessica Jonesin" säveltäjän Sean Calleryn tulevan säveltämään "Inhumansin" musiikin. Callery nauhoitti sävellykset 68-osaisen orkesterin kera, suurin televisiomusiikkia työstänyt orkesteri, jonka kanssa Callery oli työskennellyt. Hän totesi sävellystensä olevan ”temaattisin kaikista sarjoista, joissa olen työskennellyt. Ytimekkäästi, kysymys on kuninkaallisesta perheestä, joten mukana on joitain suuria kuningaskuntaan ja perheeseen liittyviä teemoja.”


title: Inhumans

text: "Inhumansin" kaksi ensimmäistä jaksoa (tiivistettynä 75 minuutin elokuvaksi nimeltä "The First Chapter") saivat ensiesityksensä Los Angelesin Universal CityWalkilla 28. elokuuta. Jaksot esitetään myös yli 1 000 Imax-teatterissa yli 74 maassa 1. syyskuuta 2017 alkaen kahden viikon ajan. ABC tulee sen jälkeen esittämään sarjaa viikottain, 29. syyskuuta 2017 alkaen, kahden ensimmäisen jakson sisältäessä materiaalia, jota Imax-versioissa ei näytetä. Sarja koostuu 8 jaksosta. Imaxin toimitusjohtaja Richard L. Gelfond oli ”varma, että näyttelytoverimme ovat innoissaan. Aihetta käsittelevien keskusteluiden vastaanotto on ollut erittäin positiivista.” Sherwood lisäsi Disneyn varmistaneen, että ABC:n osakkaat ovat mukana Imax-ensiesityksessä ja että he varmistivat Marvel Studiosin kanssa, ettei esitys osuisi samalle ajankohdalle yhdenkään MCU-elokuvan kanssa—teatteriesitysten sijoittuessa "in" ja "in" väliin.


title: Luettelo suomennetuista science fiction -kirjoista

text: Tämä on luettelo suomennetuista science fiction -kirjoista.


title: Sivuvakaaja

text: Sivuvakaaja on lentokoneen pyrstön pystysuora osa. Sen päätehtävänä on tuoda lentokoneelle suuntavakautta. Sitä voidaan käyttää myös trimminä esimerkiksi ohjauksen puollon korjaamiseen. Lisäksi sivuvakaajassa on koneen sivuperäsin, jota tarvitaan koneen hallittuun ohjaamiseen.


title: Sivuvakaaja

text: Yleisin sivuvakaajatyyppi on yksi vakaaja, joka sijaitsee rungon päällä koneen takaosassa. Tällaista ratkaisua käyttää noin kolme neljäsosaa käytössä olevista konetyypeistä. Tämän tyypin muunnelma on T-pyrstö, jossa sivuvakaaja on samanlainen, mutta korkeusvakaaja on kiinnitetty sen päähän. T-pyrstö on tyypeistä toiseksi yleisin.


title: Sivuvakaaja

text: Sivuvakaajia voi olla myös useampia. Konfiguraatio, jossa kaksi sivuvakaajaa on kiinnitetty korkeusvakaajan päihin, oli suosittu erityisesti lentoveneissä ja monimoottorisissa potkurikoneissa. Siinä sivuvakaajat ovat potkurien tuottamissa ilmavirtauksissa, jolloin ne antavat paremman vakauden pienillä lentonopeuksilla. Tähän konfiguraation voidaan lisätä myös kolmas vakaaja rungon päälle. Näin saavutetaan suurempi tehokkuus ilman, että koneen kokonaiskorkeutta tarvitsee kasvattaa.


title: World

text: World, worlds tai the world voi tarkoittaa:


title: Karboksyyliesteraasi

text: Karboksyyliesteraasi on esteraaseihin kuuluva hydrolyyttinen entsyymi. Se katalysoi esterien hydrolyysiä alkoholeiksi ja karboksyylihapoiksi. Karboksyylihappoesteraasia esiintyy useimmissa niin esi- kuin aitotumaisissa eliöissä ja sillä on rooli muun muassa vierasaineiden myrkyllisyyden vähentämisessä. Karboksyyliesteraasin EC-numero on EC 3.1.1.1.


title: Karboksyyliesteraasi

text: Karboksyyliesteraasia esiintyy hyvin yleisenä useissa eliöissä muun muassa eläimissä, kasveissa, bakteereissa ja sienissä. Rakenteeltaan karboksyyliesteraasi esiintyy joko monomeerina tai samanlaisista alayksiköistä koostuvana dimeerinä, trimeerinä tai muuna oligomeerinä. Ihmisen karboksyyliesteraasi on rakenteeltaan trimeeri, jonka alayksiköiden molekyylimassa on noin 60 kDa. Nisäkkäiden elimistössä karboksyyliesteraasia on erityisesti maksassa, munuaisissa, kiveksissä ja endoteelisoluissa.


title: Karboksyyliesteraasi

text: Karboksyyliesteraasi hydrolysoi hyvin monenlaisia substraatteja, joihin kuuluvat useiden karboksyylihappojen estereiden lisäksi myös eräät amidit, karbamaatit ja tioesterit. Karboksyyliesteraasi hydrolysoi niin endogeenisia eli sisäsyntyisiä yhdisteitä kuten lipidejä kuin eksogeenisiakin yhdisteitä esimerkiksi lääkeaineita. Karboksyyliesteraasin katalysoiman reaktion lopputuotteet karboksyylihapot ja alkoholit ovat estereitä vesiliukoisempia ja poistuvat näin ollen soluista estereitä nopeammin. Tämä on yksi eliöiden tapa päästä eroon mahdollisesti myrkyllisistä estereistä. Karboksyyliesteraasit ovat myös tärkeitä eräiden lääkeaineiden esimerkiksi angiotensiinikonvertaasin estäjien kannalta, koska se muuttaa aihiolääkkeet aktiivisiksi metaboliiteiksi.


title: Karboksyyliesteraasi

text: Karboksyyliesteraasin katalyyttisesti tärkeä aminohappokolmikko eli niin sanottu katalyyttinen triadi on seriini, histidiini ja glutamiinihappo. Näistä seriiniaminohappo toimii nukleofiilisena katalyyttinä ja reagoi karboksyylihapon esterin elektrofiilisen karbonyyliryhmän kanssa additioreaktiolla. Seuraavassa vaiheessa muodostunut tetraedrimäinen välivaihe hajoaa, jolloin karbonyyliryhmä palautuu ja alkoksidiryhmä poistuu lähtevänä ryhmänä. Näin muodostuu esterisidos substraatin ja seriiniaminohapon hydroksyyliryhmän välillä. Histidiini ja glutamiinihappo toimivat happo-emäskatalyytteinä protoninsiirroissa. Histidiini ottaa vastaan protonin vedeltä, jolloin siitä muodostuu nukleofiilisempi hydroksidi-ioni, joka hydrolysoi entsyymin ja karboksyylihapon välisen esterisidoksen, jolloin karboksyylihappo vapautuu entsyymistä. Spesifisiä karboksyylihappoesteraasin inhibiittoreita on vain muutama. Niitä ovat esimerkiksi 1,2-diarbonyyliyhdisteet, esimerkiksi bentsiilijohdannaiset, isatiinit, trifluoriketonit, eräät kolesterolijohdannaiset ja ripulilääkkeenä käytettävä loperamidi.


title: Ole Schack

text: Ole Schack (s. 17. kesäkuuta 1978) on tanskalainen Red Bullin Formula 1 -tallin mekaanikko. Koulutukseltaan Schack on automekaanikko 1999.


title: Ole Schack

text: Schack aloitti uransa vuonna 1999 tanskan Formula 2000 -sarjassa. Vuonna 2000 hän siirtyi tanskan Formula Renault -sarjaan ja 2001 hän toimi päämekaanikkona. Vuosina 2002–2003 Schack toimi Formula 3000 -sarjassa tanskalaisen Den Blå Avis -tallin mekaanikkona. Kaudeksi 2004 hän siirtyi F1:siin Jaguarin testitiimiin. Kausilla 2005–2008 hän työskenteli Red Bullilla David Coulthardin auton mekaanikkoryhmässä ja vuodet 2009–2014 Sebastian Vettelin.


title: Ole Schack

text: Vuoden 2012 Singaporen GP:ssä Schack otti vastaan palkintokorokkeella voittaneen valmistajan palkinnon Sebastian Vettelin voitettua kilpailu.


title: Initial D

text: Initial D () on japanilainen Shuichi Shigenon manga-sarjakuva, josta on tehty anime-sarjoja ja elokuvia sekä useita videopelejä.


title: Initial D

text: Päähenkilö on Takumi Fujiwara, joka osallistuu vuoristoteillä ajettaviin "touge"-kilpailuihin (ks. Drifting).


title: Initial D

text: Päähenkilö ajaa Toyota AE86 "Sprinter Trueno" autoa, jonka väritys esiintyy myös useissa tietokonepeleissä. Sarjan suosio mainitaan yhtenä syynä automallin korkealle jälleenmyyntiarvolle harrastajien keskuudessa.


title: Initial D

text: Lajityyppi on draama ja autourheilu.


title: Initial D

text: Manga-sarjakuvaa on tehty vuodesta 1995 vuoteen 2013.


title: Initial D

text: Manga kattaa 48 "Tankōbon" nidettä.


title: Initial D

text: Sarjassa on useita televisiosarjoja sekä suoraan videolle julkaistuja erikoisjaksoja ja animaatioelokuvia:


title: Initial D

text: Sarjaan perustuen on tehty "live action"-elokuva, jonka on ohjannut Wai-Keung Lau (nimellä Andrew Lau) ja Alan Mak:


title: Initial D

text: Sarjan pelit ovat Segan julkaisemia:


title: Imgur

text: Imgur () on internet-kuvagalleria ja kuvien jakopalvelu. Sen perusti Alan Schaaf vuonna 2009.


title: Guillaume Rocquelin

text: Guillaume Rocquelin on ranskalainen Red Bullin Formula 1 -tallin insinööri. Rocquelin on työskennellyt Red Bullilla vuodesta 2006 lähtien David Coulthardin kisainsinöörinä jossa toimi vuoteen 2008 saakka. Kausilla 2009–2014 hän toimi Sebastian Vettelin kisainsinöörinä. Vuonna 2015 hänet ylennettiin tallin pääkilpainsinööriksi.


title: Óscar Valdez

text: Oscar Valdez (s. 22. joulukuuta 1990 Nogales, Sonora on Meksikolainen nyrkkeilijä ja hallitseva höyhensarjan WBO liiton maailmanmestari.


title: Óscar Valdez

text: Amatöörinä Valdez otteli menestyksekkäästi useissa mestaruuskilpailuissa kuten AIBA nuorten nyrkkeilyn maailmanmestaruuskilpailuissa 2008 joissa voitti kultaa. Vuoden 2009 Vuoden 2009 AIBA maailmanmestaruuskilpailuissa Valdez päätyi pronssille. Vuoden 2010 2010 Keski-Amerikan ja Karibian kilpailuissa Valdez voitti kultaa. Vuonna 2011 käydyissä Pan Amerikan kilpailuissa Valdez otteli kääpiösarjassa sijoittuen hopealle.


title: Óscar Valdez

text: Valdez siirtyi ammattinyrkkeilijäksi vuonna 2012. Uran ensimmäiset ottelut olivat tuntemattomia vastustajia vastaan mutta vuonna 2016 Valdez kohtasi Evgeny Gradovichin voittaen tämän teknisellä tyrmäyksellä neljännessä erässä. Tämän jälkeen Valdez otteli Matias Carlos Adrian Ruedaa vastaan väliaikaisesta WBO liiton mestaruudesta voittaen tämän toisen erän teknisellä tyrmäyksellä. Valdez varmisti WBO liiton mestaruuden voittamalla Hiroshige Osawan teknisellä tyrmäyksellä seitsemännessä erässä.


title: Richard Järnefelt

text: Richard Yrjänä Järnefelt (ent. Rauanheimo; 20. joulukuuta 1963 Espoo – 18. helmikuuta 2017 Las Palmas, Espanja) oli suomalainen pianisti, pappi, pianopedagogi ja säveltäjä. Järnefeltin vanhemmat olivat majuri Gösta Järnefelt (1934–1992) ja psykologi Sirpa Järnefelt o.s. Mäkelä (1935–1998).


title: Richard Järnefelt

text:
Järnefelt pääsi Guinnessin ennätystenkirjaan vuonna 1999 tekemällään ennätyksellä. Hän osasi ulkomuistista soittaa enemmän kappaleita kuin kukaan muu maailmassa: Vuonna 1999 noin 3 000 kappaletta, vuonna 2006 noin 4 000 kappaletta ja vuonna 2016 noin 6 000 kappaletta.
Järnefelt kehitti niin sanotun kolmen työn opiskelumetodin (triangulaatiometodin) pianonsoittajille vuonna 1985. Järnefeltin mielestä lapsien älykkyyttä pilkataan useimmilla niistä opetusmenetelmistä, joita heitä varten on kehitetty. Lapsi ei tarvitse erivärisiä palloja kertomaan, mitä kosketinta pitää painaa. Hänet pitäisi sen sijaan opettaa kuulemaan ääniä ja valitsemaan sen mukaan, mitä nyt piti painaa.
Järnefelt oli eduskuntavaaleissa ehdokkaana kaksi kertaa, vuosina 2011 ja 2015, mutta ei tullut valituksi. Hän oli koulutukseltaan teologian maisteri ja toimi sotilaspastorina.


title: Richard Järnefelt

text: Järnefelt esiintyi myös viihdepianistina "Biisibongarit"-ohjelmassa () FST5:llä.


title: Sina Weibo

text: Sina Weibo on kiinalainen mikroblogipalvelu. Se on yksi Kiinan suosituimmista verkkosivustoista. Kiinassa sen Alexa-sijoitus oli helmikuussa 2017 yhdeksäs ja maailmanlaajuisesti 26.


title: Weibo

text: Weibo () tarkoittaa seuraavia:


title: Tencent

text: Tencent Holdings Limited () on kiinalainen internet-alan suuryritys. Syyskuussa 2016 se ohitti China Mobilen nousten Aasian markkina-arvoltaan arvokkaimmaksi pörssiyhtiöksi. Samalla se nousi markkina-arvoltaan koko maailman kymmenen arvokkaimman yrityksen joukkoon. Tencentin palveluita ovat muun muassa WeChat, Tencent QQ ja Tencent Weibo. Tencent omistaa monia pelialan yhtiöitä. Tytäryhtiöidensä ansiosta se on yksi maailman suurimpia pelialan yrityksiä.


title: Boris Bažanov

text: Boris Georgijevitš Bažanov (1900 Mogiljev, Podolian kuvernementti (nyk. Mohyliv-Podilskyi, Ukraina) – 1982 Pariisi, Ranska) oli neuvostoliittolainen kommunistisen puolueen virkailija, joka toimi 1920-luvulla Josif Stalinin ja puolueen politbyroon sihteerinä, kunnes loikkasi länteen vuonna 1928. Hän tuli kuuluisaksi julkaistuaan muistelmansa ajastaan Stalinin sihteerinä.


title: Boris Bažanov

text: Lääkäriperheeseen syntynyt Bažanov opiskeli Kiovan yliopistossa ja valmistui 1920 Moskovan ylimmästä teknillisestä koulusta. Hän liittyi kommunistiseen puolueeseen vuonna 1919 ja työskenteli vuodesta 1922 puolueen keskuskomitean hallinto-osastolla, jossa hän avusti Lazar Kaganovitšia. Bažanov siirtyi 1923 keskuskomitean Orgbyroon sihteeriksi ja toimi elokuusta 1923 alkaen puolueen pääsihteerin Josif Stalinin henkilökohtaisena sihteerinä. Vuonna 1926 hän siirtyi valtiovarainkansankomissariaatin julkaiseman "Finansovoi gazety" -lehden toimittajaksi. Bažanov loikkasi 1. tammikuuta 1928 rajan yli Persiaan (nyk. Iran), josta hän jatkoi Länsi-Eurooppaan. Turvallisuuspoliisi GPU lähetti agentteja hänen peräänsä. Bažanov asui myöhemmin Ranskassa. Hän julkaisi vuonna 1930 suurta kiinnostusta herättäneen ranskankielisen muistelmateoksen "Avec Staline dans le Kremlin", jossa kuvattiin yksityiskohtaisesti Stalinin ja hänen sisäpiirinsä päätöksentekoa. Muistelmista julkaistiin laajennettu versio vuonna 1980. Neuvostoliitossa Bažanovin muistelmat julkaistiin ensimmäisen kerran vasta 1990.


title: Boris Bažanov

text: Talvisodan aikana tammikuusta maaliskuuhun 1940 Bažanov oli Suomessa, jossa hän Suomen sotilasjohdon antamalla luvalla kokosi neuvostoliittolaisista sotavangeista vapaaehtoista ”Venäjän kansanarmeijaa”, jonka oli tarkoitus liittyä sotaan Suomen armeijan rinnalle ja operoida sissijoukkona puna-armeijan selustassa. Hän onnistui värväämään muutamia satoja vapaaehtoisia, joiden kouluttajiksi saatiin valkoisia emigranttiupseereita, mutta joukkoja ei ehditty lähettämään taisteluun ennen sodan päättymistä.


title: Kaisa Miettinen

text: Kaisa Marketta Miettinen (s. 25. heinäkuuta 1965 Sulkava) on suomalainen matemaatikko ja tietotekniikan professori.


title: Kaisa Miettinen

text:
Miettinen syntyi Kauko J. Miettisen ja Anna-Liisa Heiskasen perheeseen. Ylioppilaaksi hän tuli 1984 ja valmistui filosofian maisteriksi 1988 ja lisensiaatiksi 1990 Jyväskylän yliopistosta. Miettinen väitteli filosofian tohtoriksi matematiikan alalta Jyväskylän yliopistosta 1994 tutkimuksella "On the methodology of multiobjective optimization with applications". Jyväskylän yliopiston assistenttina, tutkimusassistenttina, tutkijana ja yliassistenttina Miettinen toimi vuodesta 1987 vuoteen 1996. Yliopiston tietotekniikan dosentti hänestä tuli 1997, osa-aikainen professori hän oli 2004–2005 ja teollisen optimoinnin professori hän on ollut vuodesta 2007. Miettinen on toiminut myös Suomen akatemian tutkijatohtorina, nuorempana ja vanhempana tutkijana sekä akatemiatutkijana, samoin kuin vierailevana tutkijana Itävallassa ja Helsingin kauppakorkeakoulun vierailevana luennoitsijana, talousmatematiikan professorina ja dosenttina. Hän on toiminut professorina myös Tukholman teknillisessä korkeakoulussa.
Miettinen toimi Jyväskylän yliopiston tutkimuksesta, infrastruktuureista ja yliopiston tutkijakoulusta vastaavana vararehtorina vuosina 2012-2017.


title: Maija Tenkanen

text: Tiina Maija Tenkanen (s. 1963) on tekniikan tohtori ja Helsingin yliopiston biotuotannon kemian professori. Hänet on valittu Suomalaisen Tiedeakatemian jäseneksi 2016.


title: Maija Tenkanen

text: Tenkanen on Helsingin yliopiston maatalous- ja ympäristötieteiden laitoksen johtaja. Hän on suorittanut Teknillisessä korkeakoulussa vuonna 1997 tekniikan tohtorin tutkinnon soveltavan biokemian alalta tutkimuksella "Characterization of esterases acting on hemicelluloses". Hänet nimitettiin TKK:n entsyymikemian dosentiksi vuonna 1999. Hän on toiminut johtavana tutkijana Oy Keskuslaboratorio-Centrallaboratorium Ab:ssä. Vuosina 1988–2001 hän työskenteli Valtion teknillisessä tutkimuskeskuksessa, ensin väitöskirjatyössä, sen jälkeen tutkijana ja erikoistutkijana. Vuosina 1996–2001 hän toimi ryhmäpäällikkönä VTT Biotekniikassa.


title: Vivo

text: vivo () on kiinalainen elektroniikkavalmistaja, joka kehittää ja valmistaa älypuhelimia, älypuhelinten lisälaitteita, ohjelmistoja ja verkkopalveluita. Se oli vuonna 2016 Kiinan kolmanneksi suurin puhelinvalmistaja. Heinä-syyskuussa 2016 se oli koko maailman viidenneksi suurin puhelinvalmistaja. Vivo perustettiin vuonna 2009 tuottamaan hifi-laitteita.


title: Legend Quest (animaatiosarja)

text: Legend Quest on Netflixille luotu meksikolainen animaatiosarja. Se kertoo 1800-luvulla elävästä Leo-nimisestä pojasta, jolla on kyky nähdä ja puhua haamujen kanssa. Yhdessä he pyrkivät pelastamaan maailman erilaisilta sitä uhkaavilta hirviöiltä.


title: Legend Quest (animaatiosarja)

text: Suomenkielisen dialogin on kääntänyt Maria Lohi ja dialogin on ohjannut Kari Leppälä.


title: Vivo (täsmennyssivu)

text: Vivo tarkoittaa seuraavia asioita:


title: Padri

text: Padri oli nimi 1800-luvun alussa Sumatralla nykyisessä Indonesiassa minangkabaujen keskuudessa vaikuttaneelle islamilaiselle herätysliikkeelle. Liikkeen tausta juontui suufilaisista liikkeistä, mutta sai vaikutteita wahhabilaisuudesta Mekasta palanneiden pyhiinvaeltajien mukana. Padri-liikkeen vaikutusvallan kasvaessa paikalliset heimopäälliköt pyysivät apua tuolloin alueita Indonesiassa hallinneilta Alankomailta ja liike kukistui vuosina 1821–1838 käydyssä niin sanotussa padrisodassa.


title: Padri

text: Vielä 1700-luvun lopulla islamin vaikutus Sumatralla oli huomattavan vähäistä, mutta taloudellinen kasvu alueella tuotetun kahvin kysynnän lisääntymisen myötä vaikutti suufilaisten šaria-lakia kannattaneiden liikkeiden kasvuun šaria-lain taloudellisten säännösten heimopäälliköille tuoman hyödyn takia. Itse Padri-liike sai alkunsa vuonna 1803 kolmen Mekkaan pyhiinvaelluksen tehneen uskonoppineen palattua Sumatralle. He olivat päässeet näkemään wahabbilaisten toteuttaman Mekan valtauksen ja saivat vaikutteita sen sanomasta. Vaikutusvaltaisin näistä kolmesta oli Haji Miskin, joka sai kannatusta osalta paikallisista heimopäälliköistä. Alueen kyliä alettiin järjestää wahhabilaisen lainsäädännön mukaan, joka kielsi esimerkiksi kukkotappelut, alkoholin ja huumeet kuten oopiumin. Miehet määrättiin kasvattamaan parta ja asuina tuli käyttää puhtautta symbolisoivia valkoisia vaatteita. Määräysten rikkomisesta sakotettiin. Kylät, jotka eivät suostuneet noudattamaan lakeja joutuivat Padri-liikkeen kannattajien hyökkäysten kohteeksi. Vuonna 1815 väkivaltaisuuksissa sai surmansa suuri osa minangkabaujen kuninkaallisesta suvusta näiden osallistuttua neuvotteluihin Padri-liikkeen kannattajien kanssa.


title: Padri

text: Padri-liikkeen voitto näytti varmalta, kunnes alankomaalaiset palasivat Padangin rannikkokaupunkiin vuonna 1819. Vuonna 1821 he liittoutuivat Padri-liikkeen vastaisten heimopäälliköiden ja kuninkaallisen suvun eloonjääneiden kanssa Padri-liikettä vastaan saaden vastavuoroisesti paikallisten hyväksynnän siirtomaavallalle. Sodan aikana yksi tärkeimmistä Padri-liikkeen johtajista oli Tuanku Imam Bonjol, jonka johtamat joukot ottivat yhteen alankomaalaisten kanssa vuosina 1822–1837. Bonjol jäi alankomaalaisten vangiksi vuonna 1837 ja päätyi karkotetuksi. Viimeinen Alankomaiden ja Padri-liikkeen kannattajien kanssa käytiin Daludalussa vuonna 1838.


title: BBK Electronics

text: BBK Electronics () on kiinalainen elektroniikkayhtiö. Se omistaa OPPO:n, vivon ja OnePlusin. BBK Electronics myy muun muassa älypuhelimia, digikameroita, mp3-soittimia ja televisioita. BBK on tehnyt kloonipuhelimia ja muita tuotekopioita, joten se on rajoittanut laitteidensa myynnin pääosin tekijänoikeuslainsäädännöltään länsimaita höllempään Aasiaan.


title: Catharina Lefrén

text: Catharina Juliana Lefrén (synt. Ekenman, isän aateloimisen jälkeen af Ekenstam 8. tammikuuta 1782, Linköping, Ruotsi – 18. lokakuuta 1854, Linköping, Ruotsi) oli ruotsalaissyntyinen Pirkanmaalla vaikuttanut herrnhutilaisen liikkeen johtohahmo.


title: Catharina Lefrén

text: Catharina Ekenman koki heräämisen kotitilallaan Sjögestadin kylässä Linköpingissä. Heräämiskuvauksessaan hän kertoo vaikuttuneensa 11-vuotiaana Sions Sånger -kokoelman uskonnollisista lauluista ja varsinaisen heräämisensä tapahtuneen 17-vuotiaana.


title: Catharina Lefrén

text: Ekenman avioitui turkulaissyntyisen Lars Gustaf Lefrénin kanssa 1805. Hänen vanhempansa olivat tunnettuja herrnhutilaisia, ja he pitivät aktiivisesti yhteyttä Tukholman veljesseurakuntaan. Lefrénit asettuivat asumaan Hatanpään kartanoon Messukylässä, ja perheeseen syntyi yhteensä neljä lasta. Perhe oli varakas. Lars Gustaf Lefrén omisti Tampereen paperitehtaan, jonka tuotanto vastasi kaikkien Suomen paperitehtaiden tuotantoa yhteensä.


title: Catharina Lefrén

text: Kartanossa järjestettiin hengellisiä tilaisuuksia, joista ei ole jäänyt kirjallisia merkintöjä. Siellä vierailivat Pirkanmaan teollisuuden merkkihenkilöt myös uskonnollisissa yhteyksissä. Lisäksi Catharina Lefrén harrasti aktiivista uskonnollisen kirjallisuuden julkaisu- ja levitystoimintaa. Itä-Suomen rukoilevaisuuden johtaja Henrik Renqvist julkaisi Lefrénin kustannuksella kirjoituksen "Lyhy Neuwo, kuinga Autuaxi tuldaman pitä" ja levitti saamiaan vapaakappaleita Liperin ensimmäisten heränneiden keskuuteen.


title: Catharina Lefrén

text: Kun Lars Gustaf Lefrén kuoli 1825, paperitehtaan ja kartanon hoito jäi Catharina Lefrénin vastuulle. Samana vuonna Catharina Lefrén tutustui saksalaiseen kauppamatkustajaan, evankelisen herätyksen kokeneeseen Samuel Hebichiin hänen Suomeen suuntautuneella kauppamatkallaan. Kolme vuotta myöhemmin Catharina Lefrén pyysi miestä paperitehtaan ja kartanon hoitajaksi.


title: Catharina Lefrén

text: Catharina Lefrén muutti takaisin Ruotsiin 1834. Hän myi paperitehtaan Johan Christopher Frenckellille ja kartanon Nils Johan Idmanille. Hänelle ei näiden kauppojen ja velkojen jälkeen jäänyt paljoakaan omaisuutta.


title: Catharina Lefrén

text: Catharina Lefrén kuoli 18.10.1854 vierailullaan Linköpingiin ja on haudattuna Sjögestadin kirkkomaalle.


title: Catharina Lefrén

text: Vanhemmat eversti Nils Adolf Ekenman, myöhemmin af Ekenstam ja Catharina Margareta Götherhielm. Puoliso vuonna 1805 paperitehtailija Lars Gustaf Lefrén (1778–1825). Lapset: Johanna (1806–), Augusta Helena (1810–), Laura (1819–1820) ja Lars Adolf Matts (1823–).


title: Tim Goss

text: Tim Goss (s. 28. helmikuuta 1963) on brittiläinen McLarenin Formula 1 -tallin tekninen johtaja. Goss aloitti uransa McLarenilla vuonna 1990.


title: Tim Goss

text: Goss toimi vuosina 2005–2010 tallin pääinsinöörinä ja vuosina 2011–2013 tallin insinööriosaston johtajana. Helmikuussa 2013 Goss nimitettiin tallin tekniseksi johtajaksi, korvaten tehtävässään Paddy Lowen.


title: Coolpad

text: Coolpad Group () on kiinalainen elektroniikkayhtiö. Se perustettiin huhtikuussa 1993 nimellä Yulong Computer Telecommunication Scientific. Coolpad oli huhti-kesäkuussa 2013 maailman neljänneksi suurin älypuhelinten toimittaja. Sittemmin yhtiö on menettänyt asemiaan puhelinmarkkinoilla.


title: Merja Penttilä

text: Merja Elisa Penttilä (s. 27. tammikuuta 1956 Hämeenlinna) on filosofian tohtori ja VTT:n tutkimusprofessori (biotekniikka). Penttilä on myös osa-aikainen professori (synteettinen biologia) Aalto-yliopistossa Kemian tekniikan korkeakoulussa. Hänet on valittu Suomalaisen Tiedeakatemian jäseneksi 2015.


title: Merja Penttilä

text: Penttilä väitteli 1987. Tutkimustyössään hän on keskittynyt teolliseen biotekniikkaan, erityisesti hiivojen ja homeiden molekyylibiologiaan, ja uusiutuvien luonnonvarojen hyödyntämiseen. Hän on saanut vuonna 2012 tutkimustyöstään Wihurin säätiön kansainvälisen palkinnon.


title: Jouko Oittinen

text: Jouko Erkki Oittinen (30. heinäkuuta 1944 Loimaa – 3. marraskuuta 2007 Vihti) oli suomalainen kenraalimajuri.


title: Jouko Oittinen

text: Oittinen syntyi myymälänhoitaja Erkki Oittisen ja Aili Nurmen perheeseen. Hänen puolisonsa vuodesta 1967 oli Seija Näveri.


title: Jouko Oittinen

text: Oittinen tuli ylioppilaaksi Karhulan yhteiskoulusta 1963, Kadettikoulusta hän valmistui 1968 ja Sotakorkeakoulusta 1977. Opetusupseerina Porin prikaatissa Oittinen toimi 1968–1969, opetusupseerina ja komppanian varapäällikkönä Reserviupseerikoulussa 1969–1974, toimistoupseerina ja toimistoesiupseerina Puolustusvoimien ampumatarvikelaitoksella 1975–1985 sekä Pääesikunnassa toimistoesiupseerina järjestelyosastolla 1985–1988, toimistopäällikkönä sotatalousosastolla 1988–1993 ja suunnittelupäällikkönä sunnitteluosastolla 1993–1995. Puolustusvoimien materiaalilaitoksen johtaja Oittinen oli 1995–2000 ja puolustusvoimien huoltopäällikkö vuodesta 2000. Oittinen hoiti urallaan paitsi puolustusvoimain taloussuunnittelun, myös tietojenkäsittelyn vastuutehtäviä. Vakinaisesta palveluksesta hän erosi 2004. Oittinen kuoli liikenneonnettomuudessa 63-vuotiaana syksyllä 2007.


title: Jouko Oittinen

text: Oittinen ylennettiin vänrikiksi 1965, luutnantiksi 1968, yliluutnantiksi 1972, kapteeniksi 1975, majuriksi 1981, everstiluutnantiksi 1988, everstiksi 1993, prikaatikenraaliksi 1997 ja kenraalimajuriksi 1999.


title: Caterina Ganz

text: Caterina Ganz (s. 13. marraskuuta 1995) on italialainen maastohiihtäjä.


title: Caterina Ganz

text: Lahden MM-kilpailuissa 2017 Ganz sijoittui 15 kilometrin yhdistelmähiihdossa 25:nneksi, 10 kilometrin perinteisen hiihtotavan kilpailussa 29:nneksi, 30 kilometrin vapaan hiihtotavan yhteislähtökilpailussa 29:nneksi ja Italian viestijoukkueessa yhdeksänneksi. Maastohiihdon maailmancupissa hän kilpaili ensimmäisen kerran Ulricehamnissa tammikuussa 2017 sijoittuen 34:nneksi. Ensimmäiset maailmancupin pisteensä hän saavutti oltuaan Tour de Skillä 2018–2019 Toblachin 10 kilometrin vapaan hiihtotavan kilpailussa 27:s. Parhaimmillaan hän on ollut viidestoista saman kiertueen Val di Fiemmen 10 kilometrin perinteisen yhteislähtökilpailussa. Tourin kokonaiskilpailussa hän oli 20:s.


title: LeEco

text: LeEco () on kiinalainen monialayritys, jolla on monia tytäryhtiöitä. LeEco on yksityisessä omistuksessa, mutta osa sen tytäryhtiöistä on pörssiyhtiöitä. LeEco valmistaa muun muassa viihde-elektroniikkaa, sähköautoja ja elokuvia. Se toimi aluksi vain Kiinassa, mutta se on laajentunut myös muille isoille markkina-alueille. LeEco rantautui Yhdysvaltoihin vuoden 2016 lopussa. Se pyrki myymään Yhdysvalloissa älypuhelimia sekä televisioita ja rakentamaan Piilaaksoon EcoCity-nimisen 12 000 työntekijän konttorin. Myynnin aloitus Yhdysvalloissa kuitenkin floppasi ja yrityksen kassavarat alkoivat ehtyä. Tämän seurauksena LeEco aloitti kululeikkaukset ja keskittyi nykyisiin liiketoimintoihinsa uusien sijaan.


title: Nokia Lumia 1030

text: Nokia Lumia 1030 oli Nokian kehittämä älypuhelin, jota ei koskaan julkaistu. Siitä huhuttiin vuosina 2014 ja 2015 seuraajaa Nokia Lumia 1020 -puhelimelle. Nokia Lumia 1030:sta julkaistiin vuotokuvia marraskuussa 2014. Joulukuussa 2014 uutisoitiin, ettei Lumia 1020:n seuraajaa julkisteta vuoden 2015 MWC-messuilla. Nokia Lumia 1030 tunnettiin työnimellä ”McLaren”, ja siitä käytettiin tyyppinimeä RM-1052.


title: Nokia Lumia 1030

text: Nokia Lumia 1030:n rungon oletettiin olevan metallia alaosan muovista antenniraitaa lukuun ottamatta. Julkaistaessa se olisi ollut ensimmäinen kokonaan metallirunkoinen Lumia. Lumia 1030:ssa oletettiin olevan viiden tuuman Full HD -näyttö. Siihen huhuttiin myös neliydinsuoritinta, 32 gigatavua sisäistä tallennustilaa ja kaksi gigatavua keskusmuistia. Erikoisuutena Lumia 1030:ssa olisi ollut leijutusohjaus, jonka ansiosta puhelinta olisi voinut ohjata koskettamatta näyttöruutua.


title: Nokia Moonraker

text: Nokia Moonraker oli Nokian kehittämä älykello, jota ei koskaan julkaistu. Lumia-puhelimia mukaileva Nokia Moonraker oli valmis julkaistavaksi vuonna 2014, ja sitä esiteltiinkin vuoden 2014 MWC-messuilla. Se oli tarkoitus julkaista keväällä 2014 yhdessä Nokia Lumia 930:n kanssa. Microsoftin ostettua Nokian puhelinliiketoiminnan Moonrakeria ei julkaistu, vaan Microsoft keskittyi omaan Microsoft Band -aktiivisuusrannekkeeseensa.


title: Nokia Moonraker

text: Nokia Moonrakerin käyttö perustuu pyyhkäisyihin. Neliskulmaisen kosketusnäytön yläpuolelta pyyhkäisemällä saa näkyviin sovellukset ja alapuolelta pyyhkäisemällä ilmoitukset. Painamalla näyttöä pitkään saa näkyviin valmistilan viimeisimmät ilmoitukset. Näytön alapuolella on fyysinen näppäin, jota painamalla voi siirtyä kotinäkymän ja valmiustilanäkymän välillä. Moonrakerin näytöllä näkyy jatkuvasti kellonaika.


title: Nokia Moonraker

text: Nokia Moonrakeriin on saatavilla kustomoitavia kellotauluja ja irrotettavia erivärisiä hihnoja. Sillä voi käyttää muun muassa sähköpostia, Facebookia ja MixRadiota. Moonrakerissa on myös kameran kaukolaukaisu ja askelmittari. Moonrakerin sensoreiden ansiosta sillä voi lukea esimerkiksi tekstiviestejä kättä nostamalla ja sammuttaa näytön kättä laskemalla.


title: Espoon Hiihtoseura

text: Espoon Hiihtoseura (lyhenne EHS) on vuonna 1980 perustettu maastohiihdon erikoisseura, jonka toiminta-aluetta ovat Espoo ja Kauniainen.


title: Espoon Hiihtoseura

text: Seuran tarkoituksena on järjestää toiminta-alueellaan harrastustoimintaa sekä menestykseentähtäävää kilpailutoimintaa. EHS on sekä Suomen Hiihtoliiton valioseura että Nuoren Suomen sinettiseura.


title: Espoon Hiihtoseura

text: Vuonna 2017 seurassa on noin 500 jäsentä. Kaudella 2015-16 seuran harjoitusryhmiin kuului noin 100 kilpahiihtäjää, minkä lisäksi EHS:n järjestämiin lasten hiihtokouluihin osallistuu vuosittain noin 50-70 lasta.


The Mediator Between Head and Hands Must Be the Heart on metalliyhtye Sepulturan kolmastoista studioalbumi. Se julkaistiin 25. lokakuuta 2013 levymerkillä Nuclear Blast. Yhtye on ottanut albumiinsa vaikutteita dystooppisesta vuoden 1927 saksalaisesta mykkäelokuvasta "Metropolis".


title: The Mediator Between Head and Hands Must Be the Heart

text: Albumi sai pääosin hyvän vastaanoton. Blabbermouthin Ray Van Horn antoi albumille arvosanan 8/10. Hän piti albumia kokeilevana ja seikkailullisena, ja nosti etenkin ”Da Lama ao Caos” -kappaleen portugalinkielisen rapin rohkeaksi vedoksi. Imperiumin Tuomas Valtanen piti albumia edeltäjänsä tapaan ”lähes napakymppinä”, ja sanoi yhtyeen raskaan ja synkän ulosannin toimivan erinomaisesti. Soundin Marko Säynekoski antoi albumille kaksi tähteä viidestä. Hän piti riffejä väkinäisiä sekä yhtyeen vihaista ulosantia näennäisenä, ja sanoi yhtyeen olevan kuin varjo ajasta, jolloin Max Cavalera oli vielä yhtyeessä.


title: August Piispanen

text: August Emil Leonard Piispanen (14. kesäkuuta 1844 Lappeenranta – 24. tammikuuta 1906 Kuopio) oli suomalainen apteekkari, kunnallisneuvos ja toinen alkoholijuomia valmistavan kuopiolaisen Lignell & Piispanen yrityksen perustajista.


title: August Piispanen

text: Piispanen kävi Haminan alkeiskoulun ja meni sitten 1859 apteekkioppilaaksi haminalaiseen apteekkiin. Hän suoritti farmaseuttitutkinnon 1863 ja oli sitten työssä apteekeissa Lappeenrannassa ja Helsingissä. Suoritettuaan proviisoritutkinnon 1869 Piispanen oli kuopiolaisen Åkermanin apteekin palveluksessa kunnes osti 1872 oman apteekin Kuopiosta yhdessä apteekkari Hugo Lignellin kanssa.


title: August Piispanen

text: Piispanen perusti Lignellin kanssa vuonna 1875 Kuopioon Vuori- ja Kauppakadun kulmaan siirtomaatavaraliikkeen toiminimellä "Lignell & Piispanen". Vuonna 1882 toiminimi aloitti alkoholijuomien valmistuksen ja tuonnin ja siitä kehittyikin pian sen päätoimiala. Toiminimi aloitti näihin aikoihin myös mesimarjaliköörin valmistuksen ja viennin. Lignell keskittyi tähän puoleen ja vuonna 1886 hän jätti apteekkipuolen Piispasen hoitoon. Lignell ja Piispanen omistivat Kuopiossa myös Lahdentaan olutpanimon.


title: August Piispanen

text: Piispanen oli Kuopion rahatoimikamarin jäsenenä ja vuosina 1887–1903 Kuopion kaupunginvaltuuston jäsenenä. Hän kuului jäsenenä Savonrata-komiteaan ja oli mukana perustamassa kylpylaitosta Kuopioon. Hän sai kunnallisneuvoksen arvon 1893.


title: August Piispanen

text: August Piispanen oli naimisissa Emilia Katarina Slottsbergin (s. 1853) kanssa. Heidän tyttärensä oli synnytys- ja tuberkuloosilääkäri Eva Piispanen (1877–1950) ja poikansa apteekkarina Kuopiossa isänsä jälkeen toiminut Ewald Piispanen (1875–1940) joka oli myös majuri ja tunnettu aktivisti.


title: Machine Messiah

text: Machine Messiah on metalliyhtye Sepulturan neljästoista studioalbumi. Se julkaistiin 13. tammikuuta 2017 levymerkillä Nuclear Blast. Musiikillisesti siinä yhdistyvät thrash metalin lisäksi power metal, jazz, folk ja soul. Albumin teemana on teknologian kehityksen tuomat uhkakuvat.


title: Machine Messiah

text: Albumi debytoi Yhdysvalloissa "Billboard Top Hard Rock Albums" -listan seitsemännellä sijalla.


title: Machine Messiah

text: Albumi sai hyvän vastaanoton. Albumien keskiarvoja keräävän Metacriticin arvosana albumille on 76/100, joka perustuu kuuteen ammattilaisarvioon. Blabbermouthin Ray Van Horn antoi albumille arvosanan 8.5/10. Hän totesi albumin tuovan esille tärkeän sosiaalipoliittisen viestin, ja ylisti jälleen erityisesti laulaja Derrick Greenin ulosannin monimuotoisuutta. Kaaoszinen Jesse Kärkkäinen antoi albumille arvosanan 8–, ja piti sitä väkevänä sekä yhtyeen pirteimpänä ja monipuolisimpana albumina pitkään aikaan, vaikka sitä vaivasikin edellisten albumien tapaan asenteen ja yhtyeen vanhalle tuotannolle ominaisen alkukantaisen raivokkaan ulosannin puute. Metalliluolan Juha Karvonen kehui albumin tuotantoa ja eri soitinten käyttöä onnistuneeksi, vaikka pitikin albumia jokseenkin puuduttavana teoksena. Imperiumin Henry Lunabba antoi albumille arvosanan 8.5/10. Hän piti albumia moniulotteisuudessaan ärsyttävänä, ja sanoi sen auettuaan vangitsevan kuuntelijansa.


title: Tyler Alexander

text: Tyler Alexander (2. syyskuuta 1940 – 7. tammikuuta 2016) oli yhdysvaltalainen McLarenin Formula 1 -tallin alkuperäisjäsen. Alexander työskenteli McLarenilla sen perustamisvuodesta 1963 lähtien, muun muassa mekaanikkona, päämekaanikkona, pääinsinöörinä ja tallipäällikkönä. Hän lopetti työt McLarenilla kauden 2008 jälkeen.


title: Anthems

text: Anthems on Anthraxin EP-levy, joka julkaistiin 19. maaliskuuta 2013 levymerkillä Megaforce Records. Euroopassa sen julkaisi Nuclear Blast 22. maaliskuuta 2013.


title: Anthems

text: Albumia myytiin julkaisuviikollaan 8 500 kappaletta, ja se nousi Billboard 200 -listan sijalle 52.


title: Väkivaltainen ekstremismi

text: Väkivaltainen ekstremismi on ekstremismiä, jossa väkivaltaa käytetään, sillä uhataan, siihen kannustetaan tai se oikeutetaan aatemaailmalla perustellen.


title: Väkivaltainen ekstremismi

text: Kaikki terrorismi on väkivaltaista ekstremismiä mutta kaikki väkivaltainen ekstremismi ei ole terrorismia.


title: Väkivaltainen ekstremismi

text: Väkivaltainen ekstremismi vaikuttaa usein paikallisesti ja alueellisesti. Se kohdistuu yksilöihin ja ryhmiin, aiheuttaa pelkoa ja turvattomuutta.


title: Cummingtoniitti

text: Cummingtoniitti on monokliininen amfiboliryhmän mineraali, jonka kemiallinen kaava on (Mg,Fe)(Mg,Fe)SiO(OH). Se on nimetty Cummingtonin kaupungin mukaan, joka sijaitsee Massachusettssa, josta se löydettiin vuonna 1824.


title: Kaikuja orjamarkkinoilta

text: Kaikuja orjamarkkinoilta on punkyhtye Kohu-63:n neljäs studioalbumi, joka julkaistiin kesällä 2015 levymerkillä Stay Free Underground Records. Kappale ”Myrsky” julkaistiin singlenä 29. maaliskuuta 2015.


title: Kaikuja orjamarkkinoilta

text: Kaaoszinen Miikka Tuovinen nosti albumin vuoden 2015 parhaimpien julkaisujen joukkoon, ja kommentoi albumia seuraavasti:


title: Sebastian Sjöholm

text: Sebastian Sjöholm (s. 22. elokuuta 1996 Lappeenranta) on suomalainen jääkiekkoilija, joka edustaa Mestis-joukkue Imatran Ketterässä. Hän on pelipaikaltaan keskushyökkääjä.


title: Sebastian Sjöholm

text: Sjöholm aloitti jääkiekkoilun Imatran Ketterässä. Hän pelasi juniorina sittemmin Ketterän ja Saimaan Pallon yhdistelmäjoukkueessa sekä myöhemmin SaiPassa. Sjöholm oli kaudella 2013–2014 B-nuorten Mestiksessä joukkueensa paras syöttäjä ja toiseksi paras pistemies Santeri Suikkasen jälkeen tehoilla 15+34=49.


title: Sebastian Sjöholm

text: Kaudella 2016–2017 Sjöholm debytoi SaiPan SM-liigajoukkueessa. Hän teki liigadebyyttinsä 28. helmikuuta 2017 Porin Ässiä vastaan. Sjöholmille avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Hän sai ottelussa jääaikaa 14.03 minuuttia. Liigauransa avausmaalin Sjöholm teki neljännessä ottelussaan, runkosarjan toiseksi viimeisellä kierroksella 11. maaliskuuta 2017 alivoimalla Turun Palloseuraa vastaan. Hän pelasi kauden aikana SM-liigassa neljä runkosarjaottelua tehden yhden maalin.


title: Sebastian Sjöholm

text: Sjöholm jatkoi SaiPassa kaudella 2017–2018 vuoden mittaisella juniorisopimuksella. Hänet nimettiin seuran A-nuorten varakapteeniksi. Sjöholm voitti joukkueen sisäisen piste- ja syöttöpörssin tehoilla 11+29=40. Hän pelasi kauden aikana neljä SM-liigaottelua ilman tehopisteitä. Sjöholm pelasi myös kaksi Mestis-ottelua lainalla kasvattajaseuransa Imatran Ketterän paidassa.


title: Sebastian Sjöholm

text: Syksyllä 2018 Sjöholm harjoitteli Ketterän Mestis-joukkueen kanssa, kunnes syyskuussa hän teki joukkueen kanssa kauden 2018–2019 kattavan sopimuksen.


title: SAI KZ II

text: SAI KZ II oli tanskalaisen Skandinavisk Aero Industrin valmistama urheilulentokone, joka teki ensilentonsa joulukuussa 1937. Konetyyppi valmistettiin kolmena versiona ennen toista maailmansotaa sekä sen jälkeen. Tyypin eri versioiden käyttäjiin lukeutuivat muun muassa Tanskan laivasto ja ilmavoimat sekä joukko siviilikäyttäjiä eri maissa, mukaan lukien Suomessa.


title: SAI KZ II

text: Ulkomaisten yksityislentokoneiden hankinnat hankaloituivat Tanskassa 1930-luvun laman seurauksena, kun niitä varten ei enää myönnetty tarvittavaa valuuttaa. Tilanteen seurauksena lentomekaanikko Viggo Krame päätti perustaa verstaan, jossa hän ryhtyi rakentamaan insinööri K.G. Zeuthenin kanssa suunnittelemaansa KZ I -urheilulentokonetta. Yksipaikkaisen koneen prototyyppi saatiin valmiiksi helmikuussa 1937, ja vaikka se osoittautuikin onnistuneeksi, ei konetyyppiä valmistettu prototyyppiä enempää. Zeuthen lähti kehittämään rinnakkainistuttavaa kaksipaikkaista KZ II:ta yksipaikkaisen KZ I:n pohjalta. Toimintaan saatiin pian mukaan myös rahoittajia, ja tammikuussa 1937 perustettiin Skandinavisk Aero Industri -niminen yhtiö. Zeuthenista tuli yhtiön pääsuunnittelija Krammen toimiessa tuotantopäällikkönä.Ritaranta 1993, s. 32–33


title: SAI KZ II

text: Ensimmäinen KZ II teki ensilentonsa 11. joulukuuta 1937. Runko koostui kromi-molybdeeniteräsputkesta ja puisista muotokaarista ja oli pinnoitettu ohjaamosta taaksepäin kankaalla. Koneen puurakenteiset kaksisalkoiset siivet suunniteltiin taaksepäin taitettaviksi hallitilavaatimusten pienentämiseksi. Siivet taitettuna koneen kärkiväli pieneni 10,5 metristä 4,5 metriin. KZ II:ssa käytettiin Y-ohjaussauvaa ja ohjaamo oli varustettu vain olennaisimmilla mittareilla. Voimalaitteena oli 90 hevosvoiman (67 kW) nelisylinterinen Blackburn Cirrus Minor.


title: SAI KZ II

text: KZ II:n sarjatuotanto ehdittiin aloittaa Kastrupissa, mistä tehdas muutti keväällä 1939 Aalborgiin. Muutto sai huonon päätöksen tehtaan vihkiäispäivänä, kun juhliin matkalla ollut SAI:n johtokunnan jäsen kuoli KZ II:lla sattuneessa maahansyöksyssä.


title: SAI KZ II

text: Ensimmäiset kuusi tuotantokonetta olivat prototyypin kaltaisia, mutta niitä seurannut 11 koneen tuotantoerä oli varustettu prototyypin umpiohjaamosta poikenneella peräkkäinistuttavalla avo-ohjaamolla. Versiot saivat nimet KZ II Kupé (umpiohjaamo) ja KZ II Sport (avo-ohjaamo). Avo-ohjaamollisessa Sport-versiossa oli myös joukko muita muutoksia: rakennetta oli myös paikoitellen vahvistettu, siipiä ei voinut kääntää Kupé-version tapaan taakse ja voimalaitteena oli tehokkaampi 105 hevosvoiman (78 kW) Hirth HM 504AII -rivimoottori. Ensilentonsa 10. lokakuuta 1938 lentäneen Sport-version kehittämisen taka-ajatuksena oli tyypin tarjoaminen puolustusvoimien koulukoneeksi. Tavoitteessa onnistuttiin jossain määrin, sillä Tanskan laivasto tilasi neljä konetta, joita se ei tosin kelpuuttanut lentokoulutuskäyttöön liian helppojen lento-ominaisuuksien takia.


title: SAI KZ II

text: Laivaston tilaamia koneita ei ehditty toimittaa tilaajalle, sillä ne joutuivat koelentoja vailla valmiina Tanskan miehittäneiden saksalaisten käsiin siviililentokoneiden takavarikoinnin yhteydessä syksyllä 1943. Kolme Sport- ja kaksi Kupé-mallin konetta vapautettiin seuraavana vuonna, ja ne toimitettiin Ruotsiin.


title: SAI KZ II

text: Toisen maailmansodan päätyttyä Skandinavisk Aero Industri sai 15 koneen tilauksen Tanskan ilmavoimilta. KZ II Træner -mallinimen saaneen version moottoriksi valittiin edellisiä versiota tehokkaampi 145 hevosvoiman (108 kW) de Havilland Gipsy Major I -moottori. Sodan aiheuttamasta kolhusta toivuttiin, ja tehdas muutti vuonna 1947 Kööpenhaminaan. Pian muuton jälkeen tuli kuitenkin taas takaisku: tulipalo, joka tuhosi useita rakenteilla olleita koneita, joidan joukossa muun muassa liki valmis 130 hevosvoiman LeBlond-tähtimoottorilla varustettu KZ II:n kellukeversio.


title: SAI KZ II

text: Skandinavisk Aero Industri valmisti lopulta 40 KZ II -konetta, joista 14 Kupé-, 16 Sport- ja 15 Træner-mallia, jotka palvelivat Tanskan ilmavoimien alkeiskoulukoneina vuoteen 1955 asti, jolloin koneista yhdeksän myytiin siiviilikäyttäjille. Prototyypillä vuonna 1938 tehdyllä laajalla Euroopan ja Pohjois-Afrikan kierroksella ei ollut tavoiteltua vaikutusta, sillä vientimarkkinoilla lopulta vain yksi kone onnistuttiin myymään Sveitsiin vuonna 1939.


title: SAI KZ II

text: Ruotsiin myydyistä koneista kaksi päätyi aikanaan Suomen siviilikonerekisteriin. Ensimmäisen rekisteröi autourheilija ja liikemies S. P. J. Keinänen. Koneen valmistenumero oli 27, ja sitä ei ollut ehditty ottaa käyttöön ennen saksalaisten tuloa, vaikka koneelle olikin ehditty varata tanskalainen rekisteritunnus OY-DUY. Kone rekisteröitiin tammikuussa 1945 Ruotsissa tunnuksella SE-ANR, omistajana Tukholmassa toiminut AB Aero Service, jolta kone siiryi muutamaa vuotta myöhemmin Ostermans Aerolle, joka myi sen Suomeen. Kone rekisteröitiin Suomen Liikenne Oy:n nimiin maaliskuussa 1950 ja sai tunnuksen OH-SPJ. Kone palasi seitsemän vuotta myöhemmin Tanskaan, kun Keinänen myi sen tammikuussa 1957 kahdelle Aero Oy:n mekaanikolle, jotka pitivät asemapaikkanaan Kastrupin lentoasemaa Kööpenhaminassa. Omistajanvaihdoksen yhteydessä rekisteritunnukseksi vaihtui OH-KZT, ja kaksi vuotta myöhemmin OY-AEA, kun kone siirtyi tanskalaiselle omistajalle. Hans Røy myi koneen vuonna 1985 Dansk Veteranflysamlingin (nyk. Tanskan ilmailumuseo) Stauningissa säilytettyyn kokoelmaan. Koneesta tuli tyypin pitkäaikaisin lentokunnossa ollut yksilö, sillä se oli edelleen lentokuntoinen vuonna 1993.


title: SAI KZ II

text: Toinen KZ II rekisteröitiin Suomen ilma-alusrekisteriin kesäkuussa 1951 tunnuksella OH-KZS. Kone oli valmistunut Skandinavisk Aero Industrin tehtaalta keväällä 1940 valmistenumerolla 22 ja merkitty Ruotsin rekisteriin toukokuussa 1940 tunnuksella SE-AIO, omistajanaan J. Berglund, Gnesta. Kone oli kärsinyt marraskuussa 1943 lievän vaurion Östersundissa, mutta se oli korjattu. Suomeen kone tuli kesäkuussa 1951, kun se siirtyi Eino Syrjälän omistukseen. Kone tuhoutui heinäkuussa 1953 Pyhärannassa, kun eksymistä seurannut pakkolasku epäonnistui. Koneessa ollut yksinlentolupakirjan omannut ohjaaja kuoli ja matkustaja sai pahoja vammoja.


title: SAI KZ II

text: Kolme Kupé-mallin konetta on säilynyt, näistä yksi Sveitsissä ja kaksi lentokuntoista Tanskassa. Træner-mallin koneita on ollut kaksi lentokunnossa, Tanskaan rekisteröidyt koneet OY-FAK ja OY-FAT. Kolme muuta konetta: OY-FAE, OY-FAN ja Tanskan ilmailumuseon omistama OY-ADM on ollut restauroituvana. Elsinoressa sijaitsevan Tanskan teknillisen museon omistama lentokelvoton Sport-mallin kone OY-DOU on ollut lainassa Tanskan ilmailumuseossa.


title: Tony Sund

text: Tony Sund (s. 4. elokuuta 1995 Pedersören kunta) on suomalainen jääkiekkopuolustaja, joka edustaa SM-liigajoukkue Vaasan Sportia.


title: Tony Sund

text: Sund on IFK Lepplaxin kasvatti. Hän debytoi seuran miesten joukkueessa vain 16-vuotiaana III-divisioonassa kaudella 2011–2012. Kaudella 2012–2013 Sund oli nostamassa seuraa II-divisioonaan, mutta suurin osa hänen kaudestaan eteni kuitenkin Lepplaxin B-nuorissa. Kaudeksi 2013–2014 Sund siirtyi Muik Hockeyn II-divisioonajoukkueeseen. Hän eteni joukkueen kanssa aina Suomi-sarjan karsintoihin saakka, mutta Muik jäi kuitenkin ilman sarjanousua.


title: Tony Sund

text: Kaudeksi 2015–2016 Sund siirtyi Vaasan Sportin A-nuoriin. Kaudella 2016–2017 hän jatkoi joukkueessa yli-ikäisenä, mutta kärsi alkukaudella myös loukkaantumisista. Tammikuun 2017 lopulla Sport lainasi Sundin toistaiseksi voimassa olevalla sopimuksella Mestis-joukkue Kokkolan Hermekseen, jossa hän pelasi neljä ottelua tehden yhden syöttöpisteen. Sund palasi ennen siirtotakarajaa Sportiin, jonka SM-liigajoukkueessa hän debytoi 28. helmikuuta 2017 Rauman Lukkoa vastaan. Sund merkittiin Sportin seitsemänneksi puolustajaksi ja hän sai ottelussa jääaikaa 6.46 minuuttia. Sund pelasi loppukauden joukkueen vahvuudessa ja jäi kuudessa pelaamassaan runkosarjaottelussa ilman tehopisteitä. Maaliskuussa 2017 hän teki Sportin kanssa 1+1-vuotisen jatkosopimuksen.


title: Tony Sund

text: Varsinaisella SM-liigan tulokaskaudellaan 2017–2018 Sund teki 47 runkosarjaottelussa tehot 2+7=9. Hän teki liigauransa avausmaalin 23. syyskuuta 2017 vieraissa Tapparaa vastaan. Sund keräsi ottelussa myös kaksi syöttöpistettä. Tammikuussa 2018 Sport käytti hänen sopimuksessaan olleen option ja teki vuoden mittaisen jatkosopimuksen Sundin kanssa. Joulukuussa 2018 hän teki kymmenessä ottelussa piste per peli -tahdilla tehot 3+7=10. Sund valittiin SM-liigan joulukuun kuukauden pelaajaksi.


title: Sherbro

text: Sherbro eli Sherbron saari () on Sierra Leonen suurin saari, joka sijaitsee Atlantin valtameressä Sierra Leonen lounaisrannikolla Bonthen piirikunnassa, 120 kilometriä pääkaupunki Freetownista eteläkaakkoon. Saaren erottaa Afrikan mantereesta pohjoisessa Sherbrojoki ja idässä Sherbronsalmi.


title: Sherbro

text: Saari on noin 51 kilometriä pitkä ja 24 kilometriä leveä. Äärimmäisenä Sherbron saaren länsipäässä on Cape St. Ann ja länsipäässä Bonthen kaupunki, joka on saaren kaupallinen keskus. Pääelinkeinot saarella ovat riisinviljely ja kalastus. 1800-luvun alkupuolella saarella oli Britannian orjakaupan vastainen tukikohta. Saaren hankkivat vuonna 1861 haltuunsa Freetownin sherbrot. Shebrot ovat piirikunnan alkuperäisasukkaita.


title: Sherbro

text: Saari on paikallishallinnollisesti jaettu kolmeen osaan. Saaren länsiosa yhdessä pienempien lännenpuoleisten saarten (Turtle Islands, ”Kilpikonnasaaret”) kanssa muodostaa Deman päällikkökunnan (7 512 as. vuonna 2015, hallintokeskus Tissana). Saaren keski- ja itäosat ovat Sittian päällikkökuntaa (21 815 as., hallintokeskus Yonni). Lisäksi saaren itärannalla on Bonthen kaupunki, jossa asui 9 975 henkeä.


title: Sherbro

text: Bonthessa on kalastussatama ja vaatimaton maapohjainen lentokenttä.


title: Ruokaa öljystä -ohjelma

text: Ruokaa öljystä -ohjelma (lyh. OIP, "UN Office of the Iraq Program") oli YK:n turvallisuusneuvoston aloittama ohjelma, joka salli kauppa- ja talouspakotteiden alla olevan Irakin myydä öljyä kansainvälisillä markkinoilla ruokaa, lääkkeitä ja muita humanitaarisia tarvikkeita vastaan irakilaissiviilien auttamiseksi. Ohjelma on yksi suurimmista YK:n humanitaarisista operaatioista.


title: Ruokaa öljystä -ohjelma

text: 1990-luvun alussa käydyn Persianlahden sodan jälkeen Yhdistyneiden kansakuntien turvallisuusneuvosto asetti useita kauppaa koskevia pakotteita ja rajoituksia Saddam Husseinin johtamaa Irakia vastaan. Niiden tarkoitus oli muun muassa estää Irakin asevoimien uudelleenrakennus ja heikentää diktaattorina pidetyn Husseinin valtaa maassaan. Vuosikymmenen puoliväliin mennessä pakotteet alkoivat herättämään kritiikkiä, sillä tavallisten irakilaisten katsottiin kärsivän niiden vuoksi kohtuuttomasti. Ruokaa öljyä vastaan -ohjelma esiteltiin YK:n turvallisuusneuvostossa 1995 Yhdysvaltain presidentti Bill Clintonin hallinnon aloitteesta. Ohjelma lakkautettiin käytännössä 2003 Yhdysvaltain johtaman liittoutuman vallattua Irakin, jolloin talouspakotteista luovuttiin ja vastuu humanitaarisesta toiminnasta siirrettiin liittouman väliaikaishallinnolle (CPA).


title: Ruokaa öljystä -ohjelma

text: Ohjelmasta oli apua irakilaisille siviileille, mutta sen toteuttamista vaivasivat pakotteista seuranneet Irakin ongelmien taloudellinen ja poliittinen syveneminen, sekä talouspakotteiden kiertoyritykset. Lisäksi sen nähdään vahvistaneen Saddam Husseinin hallinnon asemaa, sillä ohjelman kautta saadut rahat ohjautuivat Irakin kansalle sen hallituksen kautta. Ohjelma kärsi myös lahjusskandaaleista, joihin on liitetty kansainvälisten suuryritysten lisäksi myös YK:n 90-luvun johtohahmoja.


title: Ruokaa öljystä -ohjelma

text: Kuukausia kestäneiden pommitusten ja lyhyen maasodankäynnin jälkeen Persianlahden sota päättyi helmikuun lopulla 1991. Irakin asevoimat olivat kärsineet täydellisen tappion, mutta Yhdysvaltain johtama liittouma ei enää pyrkinyt valtaamaan Irakia tai kaatamaan Husseinin hallintoa suoraan. Sen sijaan mukaisesti asetettujen pakotteiden uskottiin vaikuttavan Husseinin hallintoon riittävästi ja jopa heikentämään sitä niin, että valta vaihtuisi valtion sisäisesti. Pakotteet olivat ankarimpia, mitä koskaan on määrätty YK:n jäsenvaltiolle. Vauhdittaakseen prosessia Yhdysvaltojen presidentti George H. W. Bush kehotti irakilaisia kapinoimaan ja suistamaan Husseinin. Pian sodan loppumisen jälkeen maassa syntyikin kansannousuja, joihin liittyi muun muassa osia rintamalta palaavasta armeijasta. Kapinalliset jäivät ilman liittouman aseellista tukea ja vaikka Irakin asevoimien toimintaa rajoitettiin määräyksillä, niin Husseinin hallinto onnistui kukistamaan kaiken vastustuksen ja pysymään vallassa.


title: Ruokaa öljystä -ohjelma

text: Samaan aikaan etenkin öljyn myyntiä koskevilla kansainvälisillä pakotteilla ja määräyksillä oli murskaava vaikutus Irakin talouteen. Öljynmyynnistä saaduista tuloista 30 prosenttia oli määrätty siirrettäväksi sotakorvausten maksamiseen sekä hyökkäyksen kohteena olleelle Kuwaitille että liittouman toimintaan osallistuneille valtioille. Koska Irak oli perinteisesti luottanut öljyn vientiin ja jättänyt esimerkiksi ruoantuotannon toisarvoiseksi seurannut kehitys alkoi näkymään siviilien köyhtymisenä ja ruokapulana, jonka pysyminen merkitsi nälänhädän uhkaa. Ruoanjakelua säännösteltiin hallituksen toimesta, mutta tästä ei ollut pitkäaikaiseksi ratkaisuksi. Myös lääkkeet kävivät vähiin ja surullisena seurauksena esimerkiksi maan lapsikuolleisuus kolminkertaistui 90-luvun puoliväliin mennessä.


title: Ruokaa öljystä -ohjelma

text: Husseinin hallinto oli torjunut YK:n vuonna 1991 ehdottamat aloitteet öljyn myymisestä humanitaarisia tarvikkeita vastaan, mutta vuosikymmenen puolivälissä se oli valmis hyväksymään uuden ehdotuksen. YK:n turvallisuusneuvosto hyväksyi 1995 päätöslauselma 986:n, jonka perusteella syntyi ruokaa öljyä vastaan -ohjelma (OIP). Irak hyväksyi ohjelman 20. toukokuuta 1996 ja yhteisymmärryksen sopimus (MOA) allekirjoitettiin YK:n ja Irakin hallituksen kesken. Sopimuksen mukaan Irak saattoi myydä öljyä maailmanmarkkinoilla ruokaa ja muita humanitaarisia tarvikkeita vastaan. Ohjelma käynnistettiin seuraavana vuonna ja ensimmäiset ruokakuljetukset saapuivat maahan maaliskuussa 1997. Alkuun öljyä sai myydä kahden miljardin dollarin edestä kuuden kuukauden välein. Kaksi kolmasosaa tuloista kanavoitiin humanitaariseen apuun. Ohjelman johtajaksi nimitettiin kyproslainen Benon Sevan, joka oli työskennellyt YK:ssa vuodesta 1965 lähtien.


title: Ruokaa öljystä -ohjelma

text: Ohjelman menestys osoittautui haastavaksi, sillä pakotteiden ja sotatoimien vuoksi irakilaissiviilien ahdinko syveni aikaa myöten ja vuoteen 2000 mennessä jo puolet irakilaisista olivat tavalla tai toisella riippuvaisia hallintuksensa tuesta selvitäkseen arjessa. 1990-luvun viimeisinä vuosina muun muassa Ranska, Kiina ja Venäjä esittivät pakotteiden lieventämistä, sillä ne katsoivat talousongelmien heijastuvan enemmän siviilielämään, kuin hallitukseen tai asevoimiin. Saddam Husseinin hallinto pystyi pakotteista huolimatta kehittämään ja vahvistamaan Irakin asevoimia, joiden avulla se teki joitakin liittoumaa provosoivia liikkeitä. Vastustuksesta huolimatta liittouman jäsenet ja useat muut länsivaltiot pysyivät järkkymättömästi pakotteiden takana ja Yhdysvaltain johtama liittouma pyrki torjumaan Husseinin toimia sotilaallisin keinoin, erityisesti ilma- ja ohjusiskuilla. Lokakuussa 1994 liittouman joukot käynnistivät operaatio Vigilant Warriorin, joka ajoi Kuwaitin rajan suuntaan siirretyn irakilaisarmeijan takaisin sisämaahan. Syyskuussa 1996 operaatio Desert Strike pyrki estämään 40 000 -miehisen armeijan liikkumisen kohti pohjoisessa olevia kurdialueita. Joulukuussa 1998 Yhdysvaltain ja Britannian ilmavoimat käynnistivät nelipäiväisen operaatio Desert Foxin, jonka aikana pommitettiin useita valikoituja kohteita eri puolilla Irakia. Nämä sotilasoperaatiot vaikuttivat osaltaan irakilaissiviilien olojen heikkenemiseen. Irakin hallinto pyrki käyttämään asetelmaa hyväkseen propagandassaan, jossa Saddam Hussein esitettiin sankarina käynnissä olevassa taistelussa liittoumaa vastaan. Lisäksi Husseinin hallinto pyrki herättämään ja vahvistamaan ääri-islamilaisia asenteita esittäen kyseessä olevan pyhän sodan.


title: Ruokaa öljystä -ohjelma

text: Syyskuussa 2001 Yhdysvalloissa tapahtuneiden terrori-iskujen jälkeen George W. Bushin hallinto otti aggressiivisemman kannan Irakin kysymykseen, vaikka Irak ei ollut osallisena terrori-iskuissa. Bushin hallinto esitti Irakin säilyttävän salaa joukkotuhoaseita. Sota käynnistyi maaliskuussa 2003 Yhdysvaltain johtaman liittouman hyökkäyksellä. Liittouma miehitti maan nopeasti, mutta Husseinin hallinnon kaatumisen jälkeen joukkotuhoaseita ei koskaan löytynyt. Miehityksen jälkeen Ruokaa öljyä vastaan –ohjelmaan kuuluneiden humanitaaristen asioiden hoitaminen siirrettiin liittouman väliaikaishallinnolle (CPA) 21. marraskuuta 2003. Tämä päivä merkitsi käytännössä ohjelman lakkauttamista. Myös talouspakotteista luovuttiin samoihin aikoihin.


title: Ruokaa öljystä -ohjelma

text: Seitsemän vuotta toimineen ohjelman puitteissa öljyä myytiin yhteensä 64,2 miljardin dollarilla, josta 38,7 miljardia käytettiin humanitaariseen apuun. Lisäksi 18 miljardia suunnattiin Kuwaitin valtaamisesta seuranneiden korvausten maksamiseen. Loput 1,2 miljardia käytettiin itse ohjelman rahoittamiseen. Öljystä saatujen tulojen lisäksi Irakiin kanavoitiin 31 miljardin dollarin arvosta ulkomaista rahaa ja materiaalia.


title: Ruokaa öljystä -ohjelma

text: Ohjelmasta oli apua irakilaissiviilejä uhanneen katastrofin torjumisessa. Sen ansioista esimerkiksi vuosina 1999–2001 maata vaivanneen kuivuuden aiheuttamien tuhojen vaikutusta pystyttiin minimoimaan. Lisäksi koleran kaltaisia tartuntatauteja pystyttiin torjumaan ja niiden leviämistä ehkäisemään. Ohjelman aikana irakilaisten keskimääräinen ravinnonsaanti nousi 1 200 kilokalorista 2 200 kilokaloriin päivässä, minkä ansiosta nälänhätä pystyttiin välttämään, joskin ruoka ei ollut riittävän monipuolista toimiakseen terveellisenä ruokavaliona. Tästä seurauksena oli anemian, ripulin ja hengityselinsairausten yleistyminen, mikä oli vaikeaa erityisesti pienille lapsille. Ohjelmaa arvosteltiin myös siitä, että se keskittyi ruoka- ja lääkeapuun ja sen puitteissa ei voitu kehittää Irakin omaa infrastuktuuria. Lisäksi apu kanavoitiin jaettavaksi Irakin hallituksen kautta, mikä vahvisti hallituksen otetta irakilaisista.


title: Ruokaa öljystä -ohjelma

text: Ohjelmaan liittyneet suuremmat ja syvemmät ongelmat paljastuivat viimeistään 2003, kun liittoutuman joukot aloittivat Irakin miehittämisen. Bagdadista löytyi syrjäytetyn hallinnon aikaisia asiakirjoja, jotka antoivat syitä epäillä väärinkäytöksiä. Yksi käynnistäjistä oli irakilainen sanomalehti, joka esitti Ruokaa öljyä vastaan -ohjelmassa tapahtuneen väärinkäytöksiä. YK:n pääsihteeri Kofi Annan ilmoitti suhtautuvansa esitettyihin epäilyihin ja syytöksiin vakavasti, ja määräsi YK:sta erillisen itsenäisen tutkintakomission (IIC) tutkimaan syytöksiä ja niiden taustoja. Komissiota johti yhdysvaltalainen ekonomisti Paul Volcker, joka on toiminut muun muassa Yhdysvaltain pankin pääjohtajana ja myöhemmin presidentti Barack Obaman taloudellisena neuvonantajana. IIC sai työnsä valmiiksi vuoden 2005 lopulla, jolloin se julkisti raporttinsa.


title: Ruokaa öljystä -ohjelma

text: Volckerin johtama komission mukaan Saddam Hussein myi öljyä edullisella voittosuhteella. Kauppojen välittäjänä toimineet urakoitsijat saivat kaupasta todisteeksi tositteen, jolla he saivat maksun rahana YK:lta. Epärehelliset urakoitsijat esittivät YK:lle myyntihinnan olleen korkeampi kuin se todellisuudessa oli. Näin huijattu osa voitoista tuli todellisen ja väärennetyn kauppahinnan välisestä erosta. Epärehellisten liikemiesten lisäksi myös Saddam Hussein hyötyi kaupoista ja käytti saamansa voiton armeijansa uudelleenaseistamiseen sekä kotimaisten että ulkomaisten viranomaisten, poliitikkojen ja liikemiesten voiteluun ja lahjomiseen. Käyttäen hyväksi ohjelman tarjoamaa tilaisuutta keinotteluun Hussein sai myytyä pakotteiden ohi öljyä noin 11 miljardin dollarin edestä. Ohjelmaa hyväksi käyttämällä saatujen tulojen määräksi on esitetty arvioita aina 2 miljardista 21 miljardiin dollariin, joka on Yhdysvaltain kongressin esittämä arvio.


title: Ruokaa öljystä -ohjelma

text: Raportin mukaan suuret öljy-yhtiöt käyttivät kauppayhtiöitä välikäsinä hyötyessään laittomasta kaupasta, mutta suurista yhtiöistä raportissa nimettiin ainoastaan Texaco. Pakotteiden vastaista kauppaa järjestäneistä välittäjistä raportti nimesi muun muassa Taurus Petroleumin, Glencoren and Trafiguran, joka nykyään tunnetaan Suomessa yhtenä Terrafamen omistajista.


title: Ruokaa öljystä -ohjelma

text: Raportti esitti epäilyjä, joiden mukaan myös Ruokaa öljyä vastaan -ohjelman johtaja Benon Sevan hyötyi laittomista voitoista. Vuosina 1998–2001 hän oli hankkinut pienelle Panamaan rekisteröidylle yritykselle African Middle East Petroleumille (Amep) myyntitositteita useiden miljoonien barreleiden arvosta. Vastineeksi Sevanin tuli vedota YK:ssa Irakin huonokuntoisten öljyntuotantolaitosten kunnostamisen puolesta, jonka hän tekikin. African Middle East Petroleum hyötyi kaupoista noin 1,5 miljoonan dollarin verran. Raportin mukaan Sevan ei näyttänyt henkilökohtaisesti keränneen voittoja, mutta komissio esitti epäilyksen tämän tädiltään saaman 160 000 dollarin suuruisen perinnön taustasta, sillä tutkimuksen mukaan täti oli elänyt pienen eläkkeen varassa Kyproksella ennen kuolemaansa 1990-luvun lopulla. Lisäksi aiemmin pakotteista vastanneen YK-virkailijan Joseph Stephanidesin katsottiin syyllistyneen lahjusten ottamiseen. Raportin julkistamisen jälkeen Kofi Annan ilmoitti ryhtyvänsä kurinpitotoimiin molempia virkamiehiä vastaan. Hankintavirkailijana työskennellyt venäläinen YK-diplomaatti Alexander Yakovlev oli ottanut vastaan lahjuksia 1,3 miljoonan dollarin verran. Hän myönsi syyllisyytensä seuranneessa oikeudenkäynnissä ja sai vankilatuomion.


title: Ruokaa öljystä -ohjelma

text: Myös YK:n entinen pääsihteeri Boutros Boutros-Ghali joutui tutkinnan kohteeksi, sillä Amepin omistaja Fakhry Abdelnour on hänen serkkunsa. Niin ikään myös pääsihteerinä vuodesta 1997 toiminut Kofi Annan joutui huonoon valoon lahjusjupakan vuoksi. Hänen poikansa Kojo Annan oli toiminut välittäjänä yhdessä kaupassa entiselle työnantajalleen, sveitsiläiselle Contecna-yhtiölle. Tutkimusten valmistuttua komissio totesi, ettei Kojo Annan ollut kuitenkaan ottanut vastaan lahjuksia kaupan yhteydessä.


title: Synkronointi

text:
Synkronointi () (kreikan sanoista syn - yhdessä, khronos - aika) tarkoittaa tietotekniikassa joko tietokoneen prosessien välistä synkronointia tai datan synkronointia.
Prosessien välillä tämä tarkoittaa sitä, että prosessit etenevät samaan aikaan tai samassa tahdissa ainakin tiettyjen suorituskohtien osalta.
Datan synkronointi tarkoittaa tuoreimman tiedon siirtoa muille saman tiedon säilyttäville ohjelmille tai tietokoneille.


title: Synkronointi

text: Selkein synkronointia tarvitseva tilanne on tietokoneiden kellojen pitämäminen samassa ajassa. Tämä voidaan toteuttaa useilla erilaisilla protokollilla, eikä aina ei kyse ole varsinaisesta kellonajasta, vaan loogisista kelloista, joiden perusteella toimintaa ohjataan. Kellojen synkronointiin käytetään yleisesti NTP-protokollaa. Kellojen synkronointi on sikäli tärkeää, että varsinaisen datan synkronoinnissa tarvitaan tarkka tieto kellosta.


title: Synkronointi

text: Datan synkronointitilanteissa ovat esimerkiksi sellaisia, jossa joko varmuuden vuoksi, tehokkuussyistä tai molemmista tieto on monistettu usealle koneelle. Kun tieto sitten muuttuu, täytyy muuttunut tieto siirtää muille kopioille, "synkronoida" se. Tämä on suhteellisen helppoa, jos yksi kopioista on pääkopio () ja muut kopiot (usein ) seuraavat sen tilaa. Tällöin on selvää, että päivitys tapahtuu aina pääkopiosta muihin kopioihin päin.


title: Synkronointi

text: Mikäli muutoksia voi tapahtua missä koneessa tahansa, tulee vastaan tilanne, jossa on selvitettävä, mikä muutoksista on tuorein (olettaen, että tuorein muutos on se, joka halutaan tallentaa). Tämän toteuttavan algoritmin tekemiseen tarvitaan jonkinlainen tieto kellosta, joko perustuen varsinaiseen kellonaikaan tai sitten varsinaisesta ajasta riippumattomaan loogiseen kelloon.


title: Synkronointi

text:
Jälkimmäistä tilannetta vastaavaan tilanteeseen voidaan päätyä myös silloin, kun järjestelmässä on pääkopio. Tähän voidaan päätyä, jos pääkopion sisältävä kone ei jostain syystä olekaan tavoitettavissa. Tällöin jokin muu kopion sisältä kone voi ryhtyä väliaikaiseksi pääkoneeksi. Mikäli ongelma johtui siitä, että varsinainen pääkone kaatui tai oli muuten poissa käytöstä, voi tilanteen selvittyä väliaikainen pääkone siirtää muutetut tiedot pääkoneelle ja ongelma on ratkaistu.
Mikäli katkos johtui tietoliikenneyhteyksistä, niiden palattua on tilanne, jossa kahdessa koneessa tehty on päivityksiä, mahdollisesti ristiriitaisia. Tällöin joudutaan ratkomaan hyvin samanlaista ongelmaa kuin silloin, jos päivityksiä voidaan tehdä missä tahansa.


title: Synkronointi

text: Prosessien välillä synkronointi tapahtuu esimerkiksi silloin, kun toinen prosessi (jatkossa prosessi P) ei voi edetä, ennen kuin toinen prosessi (prosessi Q) on saavuttanut laskennassa tietyn pisteen. Tällöin prosessi P jää odottamaan prosessia Q, jos Q ei ole jo ehtinyt edetä tarpeeksi pitkälle. Tällöin on kyse osittaisesta synkronoinnista, sillä Q:n ei tarvitse odottaa P:tä. Täydellissä synkronoinnissa kumpikaan prosesseista ei pääse etenemään ennen kuin molemmat ovat saavuttaneet tämän pisteen.


title: Synkronointi

text: Synkronoinnista on kyse esimerkiksi silloin, kun prosessi tekee oheislaitteelle pyynnön lukea tietoa. Tämän jälkeen prosessi jää odottamaan, että oheislaite saa tiedon luettua. Kun tieto on luettu, oheislaite aiheuttaa keskeytyksen, joka herättää odottavan prosessin. Odottava prosessi siis synkronoituu oheislaitteen tuloksen valmistumisen kanssa.


title: Synkronointi

text: Vaikka kyseessä on prosessien synkronointi, liittyvät läheisesti datan synkronointiin sellaiset tilanteet, jossa usean prosessin on tehtävä pysyvä muutos tietoihinsa, mutta vain siinä tapauksessa, että kaikki tekevät muutoksen. Tässä tapauksessa ei ole kyse tiedon päivittämisestä, vaan yhteistoiminnasta. Esimerkiksi matkustaja haluaa lentää kohteesta toiseen, mutta joutuu vaihtamaan toisen lentoyhtiön koneeseen matkan varrella. Kun lipputilaus tehdään, pitää molempien lentoyhtiöitten järjestelmien tehdä varaus yhtä aikaa, jotta matkustaja saa varmasti haluamansa lipun kummallekin osuudelle.


title: Synkronointi

text: Synkronointitilanteita voi tapahtua myös silloin, kun varsinaisesti ei ole ohjelmoimalla pyritty samanaikaisuuteen. Näin voi tapahtua esimerkiksi poissulkemisen () yhteydessä. Mikäli kriittisellä alueella () on toinen prosessi, kriittiselle alueelle haluavan prosessin tulee odottaa kriittisen alueen vapautumista. Kun poistuminen sitten tapahtuu, synkronoituu odottava prosessi lähtevän poistumiseen. Huomaa, että synkronointia ei tapahdu, jos odottavaa prosessia ei ole.


title: Synkronointi

text: Synkronointiin voidaan käyttää useita erityyppisiä menetelmiä. Jos kyse on hajautetuista järjestelmistä () (kellojen synkronointi, datan synkronointi), menetelmä on käytännössä jokin protokolla. Samassa koneella toimivien prosessien välillä voidaan käyttää mm. signaaleja, semaforeja tai jaettua muistia ja "spinlock"-tyypistä silmukassa odottamista. Ohjelmointikielen tasolla tarjolla voi olla signaali (esimerkiksi monitorin sisällä) tai jokin kommunikaatiomenetelmä, joka samalla synkronoi; osa kommunikointimenetelmistä on asynkronisia, jolloin synkronointia ei tapahdu.


title: Synkronointi

text: Suorittimen ytimessä voi lisäksi olla käytettävissä sen sisäisiä synkronointimenetelmiä.


title: Norpat

text: Norpat voi tarkoittaa seuraavia asioita:


title: Sund (täsmennyssivu)

text: Sund voi tarkoittaa seuraavia:


title: Apinaselfie

text: Apinaselfiet on sarja celebesinmakakin ottamia selfiekuvia. Ne johtivat tekijänoikeuskiistaan eläinten ottamien kuvien tekijänoikeuksista ja herättivät keskustelua eläinten oikeuksista.


title: Apinaselfie

text: Brittiläinen valokuvaaja David Slater seurasi Indonesiassa Sulawesin saarella kolme päivää apinoiden elämää vuonna 2011. Slaterin mukaan celebasinmakaki otti itsestään kuvia painamalla jalustalle asetetun kuvan laukaisinta. Kuvat ottanutta kuusivuotiasta celemasinmakakia kutsutaan Naratoksi.


title: Apinaselfie

text: Apinoiden itsestään ottamat kuvat laitettiin noin vuosi niiden ottamisen jälkeen julkiseen levitykseen Wikimedia Commonsiin. Slater pyysi Wikimedia Foundationilta kuvien poistamista, mutta Wikimedia kieltäytyi. Slater kertoi, että kuvien vapaan saatavuuden vuoksi häneltä jäi saamatta 10 000 punnan tekijänoikeuskorvaukset, sillä ihmiset eivät halua ostaa vapaasti saatavilla olevia kuvia. Slater kertoi omistavansa kuvien tekijänoikeudet, sillä ne otettiin hänen kamerallaan. Wikimedia Foundationin mukaan kuvilla ei ole tekijänoikeutta, sillä niiden kuvaaja on eläin. Yhdysvaltain tekijänoikeusvirasto yhtyi elokuussa Wikimedian kantaan. Tekijänoikeusviraston mukaan kasvien, eläinten, luonnon, jumalallisten olentojen ja yliluonnollisten olentojen ottamilla kuvilla ei ole tekijänoikeutta. Syyskuussa 2015 PETA nosti kanteen Slateria vastaan suojellakseen kuvan ottaneen apinan oikeuksia kuvaan. Se sanoi käyttävänsä oikeusjutusta mahdollisesti saatavat rahat makakiapinoiden elinympäristöjen suojeluun.